open-index/open-wikipedia-markdown huggingface dataset:
ชาวแสก

**ชาวแสก**, **ไทแสก** หรือ **แทรก** [ถะ-แหรก] เป็นกลุ่มชาติพันธุ์ชาวไทหนึ่งที่พูดภาษาแสก หนึ่งในกลุ่มภาษาตระกูลขร้า-ไท อาศัยอยู่กระจัดกระจายหนาแน่นในพื้นที่จังหวัดนครพนมโดยเฉพาะที่บ้านไผ่ล้อม บ้านอาจสามารถ ตำบลอาจสามารถ อำเภอเมืองนครพนม และที่บ้านดอนสมอ ตำบลท่าบ่อสงคราม อำเภอศรีสงคราม บ้านบะหว้า ตำบลบะหว้า ตำบลท่าเรือ อำเภอนาหว้า รวมทั้งที่บ้านโพธิ์คำ แขวงคําม่วน เมืองท่าแขก ประเทศลาว

## ประวัติ
สมเด็จพระเจ้าบรมวงศ์เธอ กรมพระยาดำรงราชานุภาพสันนิษฐานว่าถิ่นเดิมของชาวแสกอยู่ทางฝั่งซ้ายใกล้เขาบรรพตต่อแดนญวน ถิ่นฐานดั้งเดิมน่าจะอยู่แถบบริเวณลุ่มน้ำโขงในประเทศจีนและเวียดนาม ในสมัยสมเด็จพระเจ้าปราสาททองแห่งกรุงศรีอยุธยา ชาวแสกได้อพยพข้ามแม่น้ำโขงมาตั้งถิ่นฐานอยู่ที่ป่าหายโศก

อีกแหล่งข้อมูลระบุว่าชาวแสกมีถิ่นฐานดั้งเดิมอยู่แถบสิบสองปันนา ต่อมาอพยพมาทางใต้แถวเมืองวินห์ เมืองรอง และเมืองเว้ ติดับดินแดนเวียดนาม เมื่อชาวแสกตกอยู่ภายใต้การปกครองของเวียดนามจึงอพยพมาทางใต้แถวลาว

ภายหลังเจ้าพระยาบดินทรเดชา (สิงห์ สิงหเสนี) ได้ยกทัพไปปราบกบฏเจ้าอนุวงศ์ในสมัยรัชกาลที่ 3 ได้แต่งตั้งให้ฆานบุดดี หัวหน้าชาวแสกเป็นหัวหน้ากอง เรียกว่า *กองอาตมาต* เป็นหัวหน้ารับผิดชอบควบคุมชาวแสก มีหน้าที่เป็นกองลาดตระเวนรักษาชายแดนปลายอาณาเขต ป่าหายโสกได้กลายมาเป็นเมืองอาตมาตใน พ.ศ. 2380 โดยมีฆานบุดดี เป็นหลวงเอกอาษาเจ้าเมืองแสกคนแรก เมืองอาตมาตในปัจจุบันคือบ้านอาจสามารถ อำเภอเมืองนครพนม จังหวัดนครพนม

## วัฒนธรรม
อัตลักษณ์ทางวัฒนธรรมของชาวแสก ได้แก่ ภาษาแสก การละเล่นแสกเต้นสาก ประเพณีกินเตดเดนหรือวันตรุษแสก ซึ่งจัดขึ้นทุกปีเพื่อบวงสรวงผีบรรพบุรุษหรือ *โองมู้* โดยในงานจัดให้มีการเต้นสากด้วย ประเพณีจัดขึ้นในวันขึ้น 2 ค่ำ เดือน 3 ของทุกปี

ชาวแสกสวมใส่ผ้าทอมือที่มีลวดลายเฉพาะตัว เช่น ผ้าซิ่นและเสื้อผ้าที่ประดับด้วยลวดลายที่สะท้อนถึงวัฒนธรรมของตน สตรีสวมเสื้อแขนกระบอกสีดำขลิปสีแดง ผ้าถุงยาวกรอมเท้า มีผ้าคาดเอวหรือเข็มขัดทำด้วยผ้าตีนจก ห่มสไบสีแดงทับอีกชั้น ส่วนเครื่องประดับก็มีทั้งสร้อยคอ ต่างหู ส่วนผู้ชายจะเป็นเสื้อแขนสั้น และกางเกงยาวกรอมเท้า

## อ้างอิง

หมวดหมู่:ชาวไท
หมวดหมู่:กลุ่มชาติพันธุ์ในประเทศไทย
หมวดหมู่:กลุ่มชาติพันธุ์ในประเทศลาว
การเลือกตั้งสภาแห่งชาติลาว ค.ศ. 2021

การเลือกตั้งรัฐสภาจัดขึ้นในประเทศลาวเมื่อวันที่ 21 กุมภาพันธ์ ค.ศ. 2021 เพื่อเลือกสมาชิกสภาแห่งชาติชุดที่ 9 การเลือกตั้งระดับแขวงจัดขึ้นพร้อมกัน

## ภูมิหลัง
พรรคประชาชนปฏิวัติลาวเป็นพรรคเดียวที่สามารถส่งผู้สมัครลงแข่งขันได้ ในการเลือกตั้งรัฐสภา ค.ศ. 2016 พรรคนี้ได้รับที่นั่งไป 144 ที่จากทั้งหมด 149 ที่นั่ง ส่วนที่เหลือเป็นของผู้สมัครอิสระ

## ระบบการเลือกตั้ง

## การรณรงค์หาเสียง
มีผู้สมัครลงแข่งขันในการเลือกตั้งสภาแห่งชาติทั้งหมด 224 คน และมีผู้สมัคร 788 คนแข่งขันกันเพื่อชิงที่นั่งในสภาประชาชนแขวงจำนวน 492 ที่นั่ง ผู้สมัครรุ่นเยาว์และวัยกลางคนมีสัดส่วนมากกว่าปกติ ซึ่งเป็นผลมาจากการผลักดันของรัฐบาลลาวที่ให้คนรุ่นใหม่เข้ามามีส่วนร่วมทางการเมืองมากขึ้น

## ผลการเลือกตั้ง
เมื่อวันที่ 1 มีนาคม *[[เวียงจันทน์ไทมส์]]*รายงานว่า ผลการนับคะแนนยังไม่เสร็จสิ้น แต่คาดว่าจะแล้วเสร็จภายในสัปดาห์นี้ สภาแห่งชาติลาวชุดใหม่ได้เปิดประชุมครั้งแรกเมื่อวันที่ 22 มีนาคม

## อ้างอิง

หมวดหมู่:การเลือกตั้งในประเทศลาว
อุทิต นารายัณ

**อุทิตนารายัณ ฌา** () หรือรู้จักในชื่อ **อุทิต นารายัณ** (; ; เกิดเมื่อ 1 ธันวาคม ค.ศ.1955) เป็นนักร้องเบื้องหลังชาวอินเดียที่มีผลงานเพลงปรากฏอยู่ในภาพยนตร์อินเดียหลายเรื่อง โดยส่วนใหญ่เป็นภาพยนตร์ภาษาฮินดี โดยมักจะทำหน้าที่ร้องเพลงเบื้องหลังให้กับชาห์รุข ข่าน

เขาได้รับรางวัลภาพยนตร์แห่งชาติ 4 รางวัล และรางวัลฟิล์มแฟร์ 5 รางวัล พร้อมทั้งได้รับการเสนอชื่อเข้าชิงอีก 20 ครั้ง และรางวัลอื่น ๆ อีกมากมาย เขาได้รับรางวัลภาพยนตร์แห่งชาติสาขานักร้องชายยอดเยี่ยม 3 ครั้ง จากเพลง *มิตวา* (Mitwa) จากภาพยนตร์เรื่อง *ละคาน* (Lagaan - ค.ศ. 2001), *จาเน กะโยน โลค* (Jaane Kyon Log) จากภาพยนตร์เรื่อง *ดิล จาห์ตา ไฮ* (Dil Chahta Hai - ค.ศ. 2001), *โฉเต โฉเต สัปเน ซินดะกี* (Chhote Chhote Sapne Zindagi) จากภาพยนตร์เรื่อง *ขูบสูรัต ไฮ* (Khoobsoorat Hai - ค.ศ. 2002) และ *เยห์ ตารา โว ตารา* (Yeh Taara Woh Taara) จากภาพยนตร์เรื่อง *[[รักข้าเพื่อแผ่นดิน]]* (ค.ศ. 2004) นอกจากนี้ เขายังได้รับรางวัลภาพยนตร์แห่งชาติสาขาภาพยนตร์ยอดเยี่ยมภาษาโภชบุรีในปี ค.ศ. 2005 ในฐานะผู้อำนวยการสร้างภาพยนตร์เรื่อง *กับ โหอี คัวนา หะมาร์* (Kab Hoi Gawna Hamar) เขาได้รับรางวัลลตา มังเคศกร จากรัฐบาลมัธยประเทศในปี ค.ศ. 2015 รัฐบาลอินเดียได้มอบรางวัลปัทมะ ศรีให้แก่เขาในปี ค.ศ. 2009 และ ปัทมะ ภูษัณในปี ค.ศ. 2016 เพื่อเป็นการยกย่องผลงานด้านศิลปะและวัฒนธรรมของเขา

ผลงานของเขาในวงการเพลงอินเดียได้รับการยอมรับจาก ลตา มังเคศกร ซึ่งได้มอบตำแหน่ง "เจ้าชายแห่งการร้องเพลงเบื้องหลัง" ให้แก่เขา

เขาร้องเพลงในวงการเพลงประกอบภาพยนตร์ภาษาฮินดีครั้งแรกกับโมฮัมเหม็ด ระฟี ในภาพยนตร์เรื่อง *อุนีส-บีซ์* (Unees-Bees) (ค.ศ. 1980)

เพื่อเป็นการยกย่องผลงานของเขาในวงการเพลงเนปาล สมเด็จพระราชาธิบดีพีเรนทระแห่งเนปาลจึงได้พระราชทานเครื่องราชอิสริยาภรณ์โครขาทักษิณาพาหุให้แก่เขาในปี ค.ศ. 2001 เขาเป็นนักร้องชายเพียงคนเดียวในประวัติศาสตร์รางวัลฟิล์มแฟร์ที่ได้รับรางวัลติดต่อกันถึงสามทศวรรษ ได้แก่ ทศวรรษ 1980, 1990 และ 2000

## อ้างอิง

## แหล่งข้อมูลอื่น

* 
* 

หมวดหมู่:นักร้องอินเดีย
หมวดหมู่:ชาวเนปาล
หมวดหมู่:บุคคลจากรัฐพิหาร
นาสตร็อนด์

ในเทวตำนานนอร์ส **นาสตร็อนด์** (Náströnd) มีความหมายว่า **หาดซากศพ** คือดินแดนซึ่งตั้งอยู่ในส่วนที่มืดมิดที่สุดของโลกบาดาล และเป็นที่ตั้งประตูทางเข้าออกโลกบาดาลที่มีขนาดใหญ่และสำคัญที่สุด

บทกวี *Völuspá (โหริณีพยากรณ์)* ระบุว่าสถานที่นี้อยู่พ้นจากแสงตะวัน มีประตูเข้าออกที่หันไปทางทิศเหนือเพื่อรับลมหนาวที่เยือกเย็นที่สุด ดินแดนแห่งนี้เป็นที่ลงทัณฑ์วิญญาณของผู้ที่ผิดคำสัตย์สาบาน ฆาตกร และผู้ผิดประเวณี โดยมีนีดฮ็อกเกอร์ (Níðhǫggr) คอยกัดกินซากศพของผู้กระทำผิดควบคู่ไปกับการแทะรากอึกก์ดราซิลล์ (Yggdrasill) ภายในโถงโอฬารจะมีผนังและหลังคาที่ถักทอจากงูพิษนับหมื่นตัว ซึ่งพ่นพิษร้ายลงมาจนกลายเป็นแม่น้ำให้เหล่าวิญญาณคนบาปต้องเดินลุยอย่างทุกข์ทรมาน

ในเชิงโครงสร้างจักรวาล เมื่อพิจารณาเนื้อหาในร้อยกรองเอ็ดดาที่ระบุว่า เมื่อถึงเหตุการณ์รักนาร็อก (Ragnarǫk) พวกนีดฮ็อกเกอร์จะบินมาจากนิดอาวิย็อลล์ (Niðafjǫll) ซึ่งตั้งอยู่ทิศเหนือสุดของโลกบาดาล พร้อมกับศพคนโฉดที่ติดอยู่ใต้ปีก จึงสันนิษฐานได้อย่างค่อนข้างแน่ชัดว่า นิดอาวิย็อลล์และนาสตร็อนด์อยู่ใกล้เคียงกันในโลกบาดาล และประตูนาสตร็อนด์น่าจะเป็นช่องทางหลักในการบินขึ้นไปยังโลกบนดิน

## อ้างอิง

Nas
สิงห์เหนือ เสือใต้ (ภาพยนตร์ปี พ.ศ. 2569)

***สิงห์เหนือ เสือใต้*** () เป็นภาพยนตร์ไทยแนวตลก แอคชัน ที่ออกฉายในปี พ.ศ. 2569 กำกับโดย ชัยวัฒน์ สีตลาศัย และ ธวัชชัย ลัดลอย ผลิตโดยฟิล์มเฟรมโปรดักชั่นส์ ร่วมกับ สโคปโปรดักชั่นส์เอเซียแปซิฟิคเทควันโด้อคาเดมี, เพชรพันนาโปรดักชั่น นำแสดงโดย ศุภกรณ์ กิจสุวรรณ, ชาติชาย ชินศรี, ณัฐวุฒิ แสนยะบุตร, ธัญญภัสร์ ภัทรธีรชัยเจริญ, สงกรานต์ สิทธิ, อธิสรรค์ ยิ่งเจริญธนเลิศ, รอนนี่ เฟอร์กูซัน, กรธัช มลิวัลย์ มีกำหนดฉายในวันที่ 12 มีนาคม พ.ศ. 2569

## เนื้อเรื่อง
ภาพยนตร์เล่าเรื่องราวของสองหมู่บ้านริมแม่น้ำ ได้แก่ บ้านเหนือ และบ้านใต้ ซึ่งเดิมมีความสัมพันธ์อันดีต่อกัน แต่ภายหลังกลับกลายเป็นคู่ขัดแย้งจากเหตุทะเลาะในชีวิตประจำวัน ความบาดหมางดังกล่าวขยายวงไปสู่กลุ่มเยาวชนของทั้งสองฝ่าย โดยเฉพาะความขัดแย้งระหว่าง เมฆ ชายหนุ่มจากบ้านเหนือ และ ชัช ชายหนุ่มจากบ้านใต้ ซึ่งมีความไม่ลงรอยกันทั้งในเรื่องศักดิ์ศรีและความสัมพันธ์กับ ใบตอง บุตรสาวของ กำนันนก ผู้นำชุมชนและหญิงสาวที่เป็นที่สนใจของคนในหมู่บ้าน

ความตึงเครียดระหว่างทั้งสองหมู่บ้านทวีความรุนแรงขึ้นในช่วงงานบุญประจำปี ซึ่งเต็มไปด้วยกิจกรรมรื่นเริงและการแข่งขันพื้นบ้าน อย่างไรก็ตาม ความขัดแย้งส่วนบุคคลได้ลุกลามจนเกิดการปะทะ กำนันนกจึงตัดสินใจฟื้นฟูประเพณีการแข่งขัน ตะกร้อ เพื่อใช้เป็นเวทีตัดสินความขัดแย้งแทนการใช้ความรุนแรง การแข่งขันดังกล่าวนำไปสู่การฝึกซ้อมและการมีส่วนร่วมของชาวบ้านทั้งสองฝ่าย

ขณะเดียวกัน สถานการณ์กลับพลิกผันเมื่อกลุ่มโจรนำโดย เสือเข้ม อดีตอันธพาลซึ่งมีความแค้นฝังลึกกับกำนันนก บุกปล้นหมู่บ้านและจับใบตองเป็นตัวประกัน เหตุการณ์ดังกล่าวทำให้ความขัดแย้งภายในชุมชนถูกแทนที่ด้วยภัยคุกคามจากภายนอก และนำไปสู่การสูญเสียชีวิตของผู้บริสุทธิ์ พร้อมกับการเปิดเผยปมขัดแย้งในอดีตที่เป็นรากเหง้าของความรุนแรงทั้งหมด

เมื่อเผชิญหน้ากับวิกฤตครั้งใหญ่ ชาวบ้านเหนือและบ้านใต้ต้องร่วมกันตัดสินใจว่าจะยึดมั่นในความบาดหมางเดิม หรือร่วมมือกันเพื่อปกป้องชีวิตผู้คนและชุมชนของตน เหตุการณ์สุดท้ายกลายเป็นบททดสอบความสามัคคี ความเสียสละ และการก้าวข้ามความแค้นของทั้งสองหมู่บ้าน

## นักแสดง
### นักแสดงหลัก
* ศุภกรณ์ กิจสุวรรณ รับบท กำนันนก
* ชาติชาย ชินศรี 
* ณัฐวุฒิ แสนยะบุตร
* ธัญญภัสร์ ภัทรธีรชัยเจริญ รับบท ใบตอง
* สงกรานต์ สิทธิ
* อธิสรรค์ ยิ่งเจริญธนเลิศ 
* รอนนี่ เฟอร์กูซัน
* กรธัช มลิวัลย์

### นักแสดงสมทบ
* คิวคิว อิงค์อัณณ์
* ชูพงษ์ ช่างปรุง 
* ไซม่อน กุ๊ก
* รัล นวรัชล์
* สุเทพ สีใส รับบท หลวงพ่อยุ่ย

## การประชาสัมพันธ์
ในวันที่ 7 สิงหาคม พ.ศ. 2568 ได้มีการบวงสรวงภาพยนตร์อย่างเป็นทางการ ณ เซนทรัลเวิลด์ กรุงเทพมหานคร

ในเดือนมีนาคม พ.ศ. 259 ทีมผู้สร้างได้มีการจัดงานฉายภาพยนตร์รอบปฐมทัศน์อย่างเป็นทางการ

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ที่กำกับโดย ชัยวัฒน์ สีตลาศัย
หมวดหมู่:ภาพยนตร์ที่กำกับโดย ธวัชชัย ลัดลอย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์โลดโผนตลกไทย
ทีมเม็กซิโก

**ทีมเม็กซิโก** () เป็นกลุ่มนักมวยปล้ำอาชีพที่ก่อตั้งขึ้นครั้งแรกใน ค.ศ. 2004 เพื่อเข้าร่วมการแข่งอเมริกาส์เอกซ์คัพทัวร์นาเมนต์ของสมาคมทีเอ็นเอ เรสลิง และได้กลับมาเข้าร่วมการแข่งทีเอ็นเอ เอกซ์คัพทัวร์นาเมนต์ อื่น ๆ อีกในภายหลัง

## ประวัติ

### ค.ศ. 2004
ทีมดั้งเดิมประกอบด้วยนักมวยปล้ำสมาคมตริเปลอา อันได้แก่ ฆูเบนตุด เกร์เรรา, เอกตอร์ การ์ซา, อาบิสโม เนโกร และ มร. อากีลา พวกเขาอยู่ภายใต้การบริหารจัดการของอันโตนิโอ เปญญา ผู้เป็นเจ้าของสมาคมตริเปลอา โดยพวกเขาเป็นฝ่ายชนะทีมยูเอสเอในการแข่งอเมริกาส์เอกซ์คัพครั้งแรกเพื่อคว้าถ้วยรางวัล รวมถึงพวกเขาเป็นฝ่ายชนะทีมแคนาดาในรอบที่สองของการแข่งอเมริกาส์เอกซ์คัพ ตลอดจนเป็นฝ่ายชนะทีมบริเตนในรอบที่สาม ทว่าในระหว่างการแข่งอเมริกาส์เอกซ์คัพ ฆูเบนตุดถูกถอดออกจากทีมหลังจากแยกทางกับสมาคมตริเปลอา โดยในช่วงเวลานั้นเอกตอร์ การ์ซา ได้รับการเลื่อนตำแหน่งเป็นกัปทีม และเฮฟวีเมทัลถูกเพิ่มเข้ามาในทีมเพื่อรักษาสภาพจำนวนสมาชิกในทีม

ส่วนในการแข่งเวิลด์เอกซ์คัพ การ์ซาได้ชนะแมตช์กอนต์เล็ตฟอร์เดอะโกลด์ และทีมเม็กซิโกผ่านเข้ารอบชิงชนะเลิศของการแข่งอัลทิเมต X แต่พ่ายแพ้เมื่อคริส เซบิน เอาตัวอักษรเอกซ์คืนมาได้ ทำให้ทีมยูเอสเอคว้าเหรียญทองไปครอง

### ค.ศ. 2006
ทีมเม็กซิโกได้รับการก่อตั้งขึ้นใหม่ใน ค.ศ. 2006 เนื่องจากการที่สมาคมทีเอ็นเอเป็นเจ้าภาพจัดการแข่งเวิลด์เอกซ์คัพครั้งที่สอง โดยทีมเม็กซิโก ค.ศ. 2006 ประกอบด้วยช็อกเกอร์ (กัปทีม), ปูมะ, อินค็อกนิโต และแม็กโน ส่วนเพลงประจำกลุ่มของพวกเขาคือ "เม็กซิกันอันสตอปเอเบิล" ซึ่งช็อกเกอร์, แม็กโน และปูมะ ได้ปรากฏตัวในรายการล็อคดาวน์ก่อนเริ่มการแข่งเวิลด์เอกซ์คัพ โดยปูมะเข้าร่วมการแข่งเอกซ์สเคปแมตช์ ขณะที่ทั้งสามคนชมการแข่งอุ่นเครื่องระหว่างทีมยูเอสเอปะทะทีมเจแปน ส่วนทีมเม็กซิโกประสบความสำเร็จในช่วงต้นของการแข่งเอกซ์คัพ โดยช็อกเกอร์และแม็กโนเป็นฝ่ายชนะเอริก ยัง และจอห์นนี เดอไวน์ จากทีมแคนาดาในรายการ*[[อิมแพ็ค เรสต์ลิง|อิมแพกต์!]]* ทว่าปูมะแพ้ในรอบที่สองให้แก่คริส เซบิน ทำให้ทีมเม็กซิโกอยู่ในอันดับที่สองก่อนเข้าสู่การแข่งแซซริฟฟิคและรอบชิงชนะเลิศ ซึ่งปูมะสามารถผ่านเข้ารอบสุดท้ายของการแข่งกอนต์เล็ตฟอร์เดอะโกลด์ แต่ถูกเพตี วิลเลียมส์ จับกดแพ้ไปในที่สุด ซึ่งทีมเม็กซิโกได้รับการจัดอันดับอย่างเป็นทางการอยู่ในอันดับที่สามของการแข่ง

### ค.ศ. 2008
ทีมเม็กซิโกกลับมาเข้าร่วมการแข่งเวิลด์เอกซ์คัพ 2008 ซึ่งพวกเขาได้เป็นแชมป์

## แหล่งข้อมูลอื่น
* TNAWrestling.com (Official Website of TNA Wrestling)

หมวดหมู่:กลุ่มนักมวยปล้ำของโทเทิลนอนสต็อปแอคเชินเรสต์ลิง
หมวดหมู่:กลุ่มนักมวยปล้ำของลูชาลิเบรตริเปลอาเวิลด์ไวด์
สมเด็จพระสันตะปาปาปิอุสที่ 6

**สมเด็จพระสันตะปาปาปิอุสที่ 6** (; 25 ธันวาคม ค.ศ. 171729 สิงหาคม ค.ศ. 1799) ดำรงตำแหน่งสมเด็จพระสันตะปาปา ตั้งแต่วันที่ 15 กุมภาพันธ์ ค.ศ. 1775 จนสิ้นพระชนม์ในเดือนสิงหาคม ค.ศ. 1799

สมเด็จพระสันตะปาปาปิอุสที่ 6 ทรงประณามการปฏิวัติฝรั่งเศส และการปราบปรามศาสนจักรคาทอลิกในประเทศฝรั่งเศสซึ่งเป็นผลสืบเนื่องมาจากเหตุการณ์ดังกล่าว กองทัพฝรั่งเศสภายใต้การบัญชาการของนโปเลียน โบนาปาร์ต เอาชนะกองทัพสมเด็จพระสันตะปาปาและเข้ายึดครองรัฐสันตะปาปาในปี ค.ศ. 1796 ในปี ค.ศ. 1798 ภายหลังจากปฏิเสธที่จะสละอำนาจฝ่ายอาณาจักร สมเด็จพระสันตะปาปาปิอุสที่ 6 จึงถูกควบคุมพระองค์เป็นเชลย และถูกนำไปยังประเทศฝรั่งเศส สิบแปดเดือนต่อมา พระองค์สิ้นพระชนม์ที่วาล็องส์ รัชสมัยของพระองค์ซึ่งยาวนานกว่ายี่สิบสี่ปี นับเป็นระยะเวลาครองตำแหน่งยาวนานที่สุดเป็นอันดับที่ห้าในประวัติศาสตร์พระสันตะปาปา นอกจากนี้ พระองค์ยังทรงเป็นพระสันตะปาปาที่ครองอำนาจเหนือรัฐสันตะปาปายาวนานที่สุดอีกด้วย

## อ้างอิง

หมวดหมู่:พระสันตะปาปาชาวอิตาลี
หมวดหมู่:บุคคลจากเชเซนา
หมวดหมู่:บุคคลที่เกิดในปี พ.ศ. 2260
หมวดหมู่:บุคคลที่เสียชีวิตในปี พ.ศ. 2342
หมวดหมู่:ชาวอิตาลีในศตวรรษที่ 18
ปิอุสที่ 6
หมวดหมู่:พระสันตะปาปาในศตวรรษที่ 18
ตำบลหัวเวียง (อำเภอเสนา)

**หัวเวียง** เป็นตำบลในอำเภอเสนา จังหวัดพระนครศรีอยุธยา พื้นที่ทั้งหมดอยู่ในความรับผิดชอบของเทศบาลตำบลหัวเวียง ใน พ.ศ. 2563 ตำบลนี้มีประชากร 3,918 คน

## อ้างอิง

หัวเวียง
หัวเวียง
พลังงานในประเทศเกาหลีเหนือ

**พลังงานในประเทศเกาหลีเหนือ** อธิบายถึงการผลิต การบริโภค และการนำเข้าพลังงานและไฟฟ้าในประเทศเกาหลีเหนือ

การใช้พลังงานปฐมภูมิในเกาหลีเหนืออยู่ที่ 224 เทราวัตต์ชั่วโมงและ 9 เทราวัตต์ชั่วโมงต่อประชากรหนึ่งล้านคนใน ค.ศ. 2009 แหล่งพลังงานหลักของประเทศคือไฟฟ้าพลังน้ำและถ่านหินหลังจากที่คิม จ็อง-อิลดำเนินแผนงานที่ส่งผลให้มีการก่อสร้างโรงไฟฟ้าพลังน้ำขนาดใหญ่ทั่วประเทศ

ข้อมูลจากธนาคารโลกใน ค.ศ. 2021 ระบุว่า ประชากรของเกาหลีเหนือร้อยละ 52.63 สามารถเข้าถึงไฟฟ้าได้ หลายครัวเรือนถูกจำกัดการใช้ไฟฟ้าเพียง 2 ชั่วโมงต่อวันด้วยมีการให้ลำดับความสำคัญแก่โรงงานผลิตต่าง ๆ ก่อน

## ภาพรวม

## การบริโภคไฟฟ้าต่อหัว
ข้อมูลสถิติที่รวบรวมโดยสำนักงานสถิติเกาหลีของเกาหลีใต้ ซึ่งอ้างอิงข้อมูลจากทบวงการพลังงานระหว่างประเทศ (IEA) ระบุว่าการบริโภคไฟฟ้าต่อหัวลดลงจากจุดสูงสุดใน ค.ศ. 1990 ที่ 1,247 กิโลวัตต์ชั่วโมงสู่ระดับต่ำสุดที่ 712 กิโลวัตต์ชั่วโมงใน ค.ศ. 2000 หลังจากนั้นได้ค่อย ๆ เพิ่มขึ้นเป็น 819 กิโลวัตต์ชั่วโมงใน ค.ศ. 2008 ซึ่งเป็นระดับที่ต่ำกว่าใน ค.ศ. 1970

ใน ค.ศ. 2017 หลายครัวเรือนมีการใช้งานระบบเซลล์แสงอาทิตย์แบบอิสระขนาดเล็ก ต่อมาใน ค.ศ. 2019 มีประมาณการว่าร้อยละ 55 ของครัวเรือนในเกาหลีเหนือมีการใช้เซลล์แสงอาทิตย์

ภายใน ค.ศ. 2019 การผลิตไฟฟ้าได้บรรลุถึงระดับที่การหยุดจ่ายไฟชั่วคราวใด ๆ มีระยะเวลาค่อนข้างสั้น

## การนำเข้าน้ำมัน
เกาหลีเหนือนำเข้าน้ำมันดิบผ่านท่อส่งน้ำมันที่มีต้นทางจากตานตง ประเทศจีน โดยน้ำมันดิบจะถูกกลั่นที่โรงงานเคมีพงฮวาในชินอึยจู เกาหลีเหนือ เกาหลีเหนือยังมีโรงกลั่นน้ำมันขนาดเล็กกว่าคือ โรงกลั่นซึงรี ตั้งอยู่บริเวณพรมแดนรัสเซีย เกาหลีเหนือเคยสามารถนำเข้าน้ำมันจากจีนและสหภาพโซเวียตได้ในราคาต่ำกว่าราคาตลาด แต่เมื่อสิ้นสุดสงครามเย็น ความตกลงเหล่านี้ไม่ได้มีการต่ออายุ ส่งผลให้ราคาน้ำมันสำหรับเปียงยางพุ่งสูงขึ้นอย่างรุนแรงและการนำเข้าลดลง

เกาหลีเหนือนำเข้าน้ำมันเชื้อเพลิงอากาศยาน น้ำมันดีเซล และน้ำมันเบนซินจากโรงกลั่นสองแห่งในต้าเหลียน ประเทศจีน ซึ่งขนส่งมาถึงท่าเรือนัมโพของเกาหลีเหนือ

## โรงไฟฟ้า
เกาหลีเหนือพึ่งพาไฟฟ้าพลังน้ำเป็นหลัก ซึ่งนำไปสู่การขาดแคลนในช่วงฤดูหนาว เมื่อมีปริมาณน้ำฝนน้อยและน้ำแข็งขัดขวางการไหลของแม่น้ำ โรงไฟฟ้าที่ยังไม่เสร็จสมบูรณ์หรือยังไม่เริ่มดำเนินการแสดงด้วยแถบสี 

## ดูเพิ่ม
*การทำเหมืองแร่ในประเทศเกาหลีเหนือ
*พลังงานนิวเคลียร์ในประเทศเกาหลีเหนือ
*เศรษฐกิจเกาหลีเหนือ

## อ้างอิง

## อ่านเพิ่ม
*

## แหล่งข้อมูลอื่น
*


หมวดหมู่:รัฐบาลเกาหลีเหนือ
หมวดหมู่:รายการที่เกี่ยวข้องกับประเทศเกาหลี
สนอร์รี สเตืร์ตลือซอน

**สนอร์รี สเตืร์ตลือซอน** (ไอซ์แลนด์: Snorri Sturluson) คือกวี นักประวัติศาสตร์ และอัศวินชาวไอซ์แลนด์ ผู้มีบทบาทโดดเด่นอย่างยิ่งในช่วงคริสต์ศตวรรษที่ 13 เขาเป็นผู้ว่ากฎหมายประจำรัฐสภาไอซ์แลนด์ที่เรียกว่าอัลธิง (Althing) และได้รับฐานันดรศักดิ์เป็นอัศวินจากกษัตริย์นอร์เวย์ ซึ่งเป็นสถานะที่หาได้ยากยิ่งสำหรับชาวไอซ์แลนด์ในยุคนั้น

สนอร์รีเกิดที่เมืองฮวามเมอร์ (Hvammur) ในไอซ์แลนด์ เป็นบุตรของนายสเตือร์ลา ตอร์ดาร์ซอน และนางกุดนี เบิดวาร์สดอตตีร์ เขาเติบโตที่เมืองออดดี (Oddi) ในฐานะบุตรบุญธรรมของยอน ลอปต์ซอน ผู้นำที่ทรงอำนาจในยุคนั้น ที่นั่นเป็นศูนย์กลางการเรียนรู้ที่ทำให้เขาได้ศึกษากฎหมาย บทกวี และประวัติศาสตร์อย่างลึกซึ้ง สนอร์รีได้ขึ้นเป็นหัวหน้าเผ่า (Goði) และนักกฎหมาย โดยเริ่มสร้างตัวจากการแต่งงานกับทายาทผู้มั่งคั่งและย้ายไปอยู่ที่เรย์คยอฮอล์ต

ผลงานที่สร้างชื่อเสียงมากที่สุดคือ *[[ร้อยแก้วเอ็ดดา]]* (*Prose Edda*) ซึ่งเปรียบเสมือนคัมภีร์หลักในการศึกษาเทวตำนานนอร์ส หากปราศจากการรวบรวมข้อมูลอย่างเป็นระบบของเขา เรื่องราวของเทพโอดิน ธอร์ หรือโลกี อาจสูญหายไปตามกาลเวลาภายใต้กระแสการแผ่ขยายของคริสต์ศาสนา นอกจากนี้เขายังเขียน *Heimskringla* ซึ่งเป็นพงศาวดารกษัตริย์นอร์เวย์ที่ผสมผสานระหว่างข้อเท็จจริงทางประวัติศาสตร์และการวิเคราะห์เชิงอำนาจทางการเมือง

อย่างไรก็ตาม ชีวิตทางการเมืองที่เต็มไปด้วยความทะเยอทะยานและการเข้าไปพัวพันกับความขัดแย้งระหว่างขุนนางไอซ์แลนด์กับพระเจ้าโฮกุนที่ 4 แห่งนอร์เวย์ ก็นำมาซึ่งจุดจบอันน่าเศร้า สนอร์รีถูกลอบสังหารในปี 1241 ณ บ้านพักในเรย์คยอฮอล์ต (Reykjaholt) มรดกที่เขาทิ้งไว้ไม่เพียงแต่เป็นรากฐานสำคัญของประวัติศาสตร์นอร์ดิก แต่ยังเป็นแรงบันดาลใจอันยิ่งใหญ่ให้แก่วรรณกรรมแฟนตาซีสมัยใหม่ รวมถึงผลงานของเจ. อาร์. อาร์. โทลคีน ชื่อของเขายังคงได้รับการยกย่องในฐานะปราชญ์ผู้พิทักษ์มรดกทางจิตวิญญาณแห่งไอซ์แลนด์มาจนถึงปัจจุบัน

## อ้างอิง

หมวดหมู่:บุคคลที่ถูกลอบสังหาร
เจ้าหญิงเอลิซาเบธแห่งสหราชอาณาจักร

**เจ้าหญิงเอลิซาเบธแห่งสหราชอาณาจักร** (; 22 พฤษภาคม ค.ศ. 1770 – 10 มกราคม ค.ศ. 1840) เป็นที่รู้จักในพระนามว่า *เอลิซา* เป็นพระราชบุตรองค์ที่ 7 และพระราชธิดาองค์ที่ 3 ในสมเด็จพระเจ้าจอร์จที่ 3 แห่งสหราชอาณาจักร และชาร์ล็อทเทอแห่งเมคเลินบวร์ค-ชเตรลิทซ์ หลังจากอภิเษกสมรสกับ เจ้าชายเฟรเดอริกที่ 6 แห่งเฮ็สเซิน-ฮ็อมบวร์ค พระองค์ก็ทรงย้ายไปประทับที่เยอรมัน ทรงดำรงพระยศเป็น **ลันด์เกรวีนแห่งเฮ็สเซิน-ฮ็อมบวร์ค** แต่ด้วยอภิเษกสมรสเมื่อพระชันษาได้ 40 ปี จึงมิทรงมีพระโอรส-พระธิดา

เจ้าหญิงเอลิซาเบธทรงสนิทสนมคุ้นเคยกับ เจ้าหญิงชาร์ลอตต์ พระราชกุมารี และเจ้าหญิงออกัสตา โซเฟียเป็นอย่างยิ่ง ในฐานะที่เป็นพระราชธิดาในสมเด็จพระเจ้าจอร์จที่ 3 รุ่นแรก หลังจากที่ทรงดำรงพระยศเป็น ลันด์เกรวีนแห่งเฮ็สเซิน-ฮ็อมบวร์ค แล้วเสด็จย้ายไปประทับที่เยอรมันแล้ว ก็แทบมิได้เสด็จมาหาพระญาติที่สหราชอาณาจักรอีก ส่งผลให้เจ้าหญิงออกัสตา โซเฟีย จะทรงเป็นที่สนิทสนมกับเจ้าหญิงแมรีเป็นอย่างยิ่ง

เจ้าหญิงทรงมีพระชนม์ชีพยืนจนถึงช่วงต้นรัชกาลของสมเด็จพระราชินีนาถวิกตอเรีย แต่มิได้ทรงเข้างานพระราชพิธีบรมราชินิยาภิเษก เนื่องจากประทับอยู่ที่เยอรมัน ก่อนจะเสด็จสิ้นพระชนม์เมื่อวันที่ 10 มกราคม ค.ศ. 1840 สิริพระชันษาได้ 69 ปี พระศพมิได้ฝังในสหราชอาณาจักร แต่ถูกฝังพระศพ ในแคว้นเฮ็สเซิน-ฮ็อมบวร์ค
thumb|เจ้าหญิงเอลิซาเบธ เมื่อมีพระชันษาสูงขึ้น

## อ้างอิง

หมวดหมู่:พระราชธิดาในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
หมวดหมู่:บุคคลจากลอนดอน
หมวดหมู่:ราชวงศ์ฮันโนเฟอร์
หมวดหมู่:สมัยจอร์เจียน
หมวดหมู่:เจ้าหญิงอังกฤษ
คิกสตาร์เตอร์

**คิกสตาร์เตอร์, พีบีซี** () เป็นบริษัทสาธารณประโยชน์สัญชาติอเมริกัน ซึ่งตั้งอยู่ในบรุกลิน นครนิวยอร์ก ดำเนินงานแพลตฟอร์มระดมทุนระดับโลกที่มุ่งเน้นด้านความคิดสร้างสรรค์ พันธกิจที่บริษัทประกาศไว้คือ "ช่วยนำโครงการสร้างสรรค์มาสู่ชีวิต" ในเดือนเมษายน ปี ค.ศ. 2025 คิกสตาร์เตอร์ได้รับเงินบริจาคจำนวน 8.71 พันล้านดอลลาร์สหรัฐจากผู้สนับสนุน 24.1 ล้านราย เพื่อสนับสนุนโครงการ 277,302 โครงการ เช่น ภาพยนตร์ ดนตรี การแสดงบนเวที การ์ตูน วารสารศาสตร์ วิดีโอเกม เกมกระดาน เทคโนโลยี การตีพิมพ์ และโครงการที่เกี่ยวข้องกับอาหาร

ผู้ที่สนับสนุนโครงการคิกสตาร์เตอร์จะได้รับรางวัลหรือประสบการณ์ที่เป็นรูปธรรมเพื่อแลกกับการบริจาค รูปแบบนี้มีรากฐานมาจากรูปแบบการสมัครสมาชิกเพื่อการอุปถัมภ์ศิลปะ ซึ่งศิลปินจะขอรับเงินทุนจากผู้ชมโดยตรงเพื่อสร้างผลงานของตน

## อ้างอิง

หมวดหมู่:การระดมทุนสาธารณะ
ชาวไทยในญี่ปุ่น

**ชาวไทยในญี่ปุ่น** คือกลุ่มชนผู้มีเชื้อสายไทยหรือมีสัญชาติไทย มีถิ่นพำนักอาศัยอยู่ในประเทศญี่ปุ่น ทั้งอย่างถาวรหรือชั่วคราว ประกอบด้วยแรงงานไทยที่อพยพมาญี่ปุ่น รวมทั้งลูกหลานของพวกเขาด้วย ณ เดือนธันวาคม พ.ศ. 2567 มีชาวไทยอาศัยอยู่ในประเทศญี่ปุ่นจำนวน 65,398 คน

## ประวัติ
มีการติดต่อระหว่างอาณาจักรริวกิวและอาณาจักรอยุธยามาตั้งแต่ศตวรรษที่ 15 แล้ว การค้าขายระหว่างสองประเทศดำเนินไปได้ด้วยดีในช่วงศตวรรษที่ 17 เนื่องจากการเริ่มต้นของชุมชนชาวญี่ปุ่นในอยุธยา อย่างไรก็ตาม เมื่อญี่ปุ่นประกาศใช้นโยบายซาโกกุ (การกักกันชาวญี่ปุ่น) ในปี พ.ศ. 2182 ชุมชนชาวญี่ปุ่นก็เริ่มค่อยๆ หายไป ในปี พ.ศ. 2430 ญี่ปุ่นและสยามได้เริ่มต้นประวัติศาสตร์ครั้งใหม่ด้วยการลงนามในปฏิญญาว่าด้วยมิตรภาพและการค้า

## ธุรกิจและการจ้างงาน

ชาวไทยบางส่วนในญี่ปุ่นประกอบธุรกิจส่งออกรถมือสอง เชื่อกันว่ากระแสนี้เริ่มต้นขึ้นในช่วงปลายทศวรรษ 1970 เมื่อชาวไทยคนหนึ่งที่ทำงานในญี่ปุ่นส่งรถยนต์กลับไปยังประเทศบ้านเกิดของเขา ศักยภาพในการทำธุรกิจรถยนต์มือสองยังดึงดูดคนไทยให้เดินทางมาญี่ปุ่นมากขึ้นในช่วงทศวรรษ 1990

## วัดไทยที่มีชื่อเสียงในญี่ปุ่น

* วัดปากน้ำญี่ปุ่น
* วัดพุทธรังษี โตเกียว
* วัดพระธรรมกาย โอซากะ

## บุคคลที่มีชื่อเสียง
* บุนชิริ - บุคคลในวงการโทรทัศน์ (ชาวไทยอาศัยในญี่ปุ่น)
* คานิตะ มัตสึโอะ - ผู้บรรยายวิทยุ (ชาวไทยอาศัยในญี่ปุ่น)
*  - นางแบบเกียรุ (ครอบครัวชาวไทย)
*  - นักแสดง (ครอบครัวชาวไทย)
*  - นักซูโม่ (แม่ชาวไทย)
*  - นักแสดงทาเร็นโตะ (แม่ชาวไทย)
* โซยะ คูโรคาวะ - นักแสดง (พ่อชาวไทย)
* อาริซะ โคโตอิ - ไอดอล (แม่ชาวไทยเชื้อสายญี่ปุ่น เติบโตที่ญี่ปุ่น)
* สึบาซะ ซากากิบาระ - นักเบสบอล (แม่ชาวไทย เติบโตที่ญี่ปุ่น)
*  - นักเบสบอล (แม่ชาวไทย)
*  - นางแบบแฟชั่น (แม่ชาวไทย)
* กฤษดา หีบทอง - นักเบสบอล (แม่ชาวไทย)
* ฮิโตมิ ซูซูกิ - ไอดอล (แม่ชาวไทย)
* มาซาโตะ เซโตะ - ช่างภาพ (แม่ชาวไทยเชื้อสายญวน)
* มินะ ทานากะ - นักฟุตบอล (แม่ชาวไทย)
* จานานะ ซารินะ - นางแบบแฟชั่น (แม่ชาวไทย)
* โคจิ มูกาอิ - บุคคลในวงการโทรทัศน์และสมาชิกของวงไอดอล สโนว์แมน (แม่ชาวไทย)
* ฮิโรกิ ยามาดะ - นักเบสบอล (แม่ชาวไทย)
* อำนาจ ขาวเครือม่วง - นักวิชาการด้านการท่องเที่ยว (ชาวไทยอาศัยในญี่ปุ่น)
* อัฐกานต์ วงษ์ชนะมาศ - นักการทูตไทยในญี่ปุ่น
* หยกไท ศิษย์ อ. - นักมวย (ชาวไทยอาศัยในญี่ปุ่น)
* โศรุต ศุขถาวร - นักการทูตไทยในญี่ปุ่น
* ชนาธิป สรงกระสินธ์ - นักฟุตบอล (ชาวไทยอาศัยในญี่ปุ่น)
* Krit Tankanarat - นักการทูตไทยในญี่ปุ่น
* วิชิต จิตรวิมาน - นักการทูตไทยในญี่ปุ่น
* ปวิน ชัชวาลพงศ์พันธ์ - นักการทูตไทยในญี่ปุ่น
* ชูทอง วีรศักดิ์เรกษ์ - นักมวย (ชาวไทยอาศัยในญี่ปุ่น)
* ธีรศิลป์ แดงดา - นักฟุตบอล (ชาวไทยอาศัยในญี่ปุ่น)
* ฐิติพันธ์ พ่วงจันทร์ - นักฟุตบอล (ชาวไทยอาศัยในญี่ปุ่น)
* ธีราทร บุญมาทัน - นักฟุตบอล (ชาวไทยอาศัยในญี่ปุ่น)

### ตัวละครสมมุติ
* อาภาไชย หอภาไชย - จากอนิเมะเรื่อง *[[เคนอิจิ ลูกแกะพันธุ์เสือ]]*
* จารุณี คูซะคาเบะ - จากอนิเมะเรื่อง *[[ขบวนการนักสืบนีท]]*
* พิชิต จุฬานนท์ - จากอนิเมะเรื่อง *[[ยูริ!!! on ICE]]*

## ดูเพิ่ม
* ความสัมพันธ์ญี่ปุ่น–ไทย
* คนไทยพลัดถิ่น
* การอพยพของชาวญี่ปุ่นไปยังประเทศไทย

## อ้างอิง


หมวดหมู่:ชาวไทยพลัดถิ่นในทวีปเอเชีย
หมวดหมู่:ชาวไทยพลัดถิ่นแบ่งตามประเทศ
หมวดหมู่:ความสัมพันธ์ญี่ปุ่น–ไทย
ประเทศเซอร์เบียในโอลิมปิกฤดูหนาว 2010

**[[ประเทศเซอร์เบีย]]** เข้าร่วมการแข่งขันโอลิมปิกฤดูหนาว 2010 ณ แวนคูเวอร์ รัฐบริติชโคลัมเบีย ประเทศแคนาดา นับเป็นครั้งแรกที่ประเทศเข้าร่วมการแข่งขันโอลิมปิกฤดูหนาวในฐานะ “เซอร์เบีย” หลังจากก่อนหน้านี้แข่งขันในนามเซอร์เบียและมอนเตเนโกรในโอลิมปิกฤดูหนาว 2006

## สกีลงเขา

## อ้างอิง

ประเทศเซอร์เบีย
2010
ประเทศสโลวาเกียในโอลิมปิกฤดูหนาว 2010

**[[ประเทศสโลวาเกีย]]** เข้าร่วมการแข่งขันโอลิมปิกฤดูหนาว 2010 ณ แวนคูเวอร์ รัฐบริติชโคลัมเบีย ประเทศแคนาดา นักกีฬาสโลวาเกียคว้าเหรียญทองแรกของประเทศในโอลิมปิกฤดูหนาว จากผลงานของ อนาสตาซิยา คุซมีนา ในการแข่งขันทวิกีฬาฤดูหนาว ประเภทสปรินต์หญิง

## ผู้ได้รับเหรียญรางวัล

thumb|right|277px|นักกีฬาขณะเดินเข้าสู่สนามในพิธีเปิด

## สกีลงเขา

;ชาย

;หญิง

## อ้างอิง

ประเทศสโลวาเกีย
2010
ประเทศสโลวีเนียในโอลิมปิกฤดูหนาว 2010

**[[ประเทศสโลวีเนีย]]** เข้าร่วมการแข่งขัน **[[โอลิมปิกฤดูหนาว 2010]]** ณ แวนคูเวอร์ รัฐบริติชโคลัมเบีย ประเทศแคนาดา นักสกีลงเขา ทีนา มาเซ คว้าเหรียญเงิน 2 เหรียญ ขณะที่นักสกีครอสคันทรี เพตรา มายดิช คว้าเหรียญทองแดงในรายการสปรินต์หญิง แม้ว่าเธอจะประสบอุบัติเหตุตกลงไปในหลุมระหว่างการอบอุ่นร่างกาย ส่งผลให้ซี่โครงหัก 4 ซี่ และปอดทะลุ

ผลงานที่น่าสนใจอื่น ๆ ได้แก่ โรเบิร์ต ครานเยช ได้อันดับที่ 6 ในรายการสกีกระโดดไกลนอร์มอล บุคคลชาย และอันดับที่ 9 ในรายการสกีกระโดดไกลไจแอนต์ บุคคลชาย ทีนา มาเซ ได้อันดับที่ 9 ในรายการสลาลอมหญิง และ อาเลช กอร์ซา ได้อันดับที่ 10 ในรายการไจแอนท์สลาลอมชาย

## ผู้ได้รับเหรียญรางวัล

277px|thumb|สโลวีเนียในพิธีเปิด

## สกีลงเขา

;ชาย

;หญิง

## อ้างอิง

ประเทศสโลวีเนีย
2010
ประเทศแอฟริกาใต้ในโอลิมปิกฤดูหนาว 2010

**[[ประเทศแอฟริกาใต้]]** ส่งคณะนักกีฬาเข้าร่วมการแข่งขันโอลิมปิกฤดูหนาว 2010 ณ แวนคูเวอร์ รัฐบริติชโคลัมเบีย ประเทศแคนาดา ระหว่างวันที่ 12–28 กุมภาพันธ์ ค.ศ. 2010 คณะนักกีฬาของแอฟริกาใต้ประกอบด้วยนักกีฬา 2 คน ใน 2 ชนิดกีฬา ได้แก่ นักสกีลงเขา ปีเตอร์ สก็อตต์ และนักสกีข้ามทุ่ง โอลิเวอร์ กราส โดยนักกีฬาทั้งสองคนไม่ได้รับเหรียญรางวัล

thumb|right|นักกีฬาขณะเดินเข้าสู่สนามในพิธีเปิด

## สกีลงเขา

แอฟริกาใต้ผ่านการคัดเลือกนักกีฬา 1 คนในกีฬาสกีลงเขา ผู้ที่ผ่านการคัดเลือกคือ ปีเตอร์ สก็อตต์ ซึ่งมีอายุ 19 ปีในช่วงการแข่งขันโอลิมปิกที่แวนคูเวอร์ ในการแข่งขันไจแอนท์สลาลอมชาย เมื่อวันที่ 23 กุมภาพันธ์ เขาไม่สามารถแข่งขันจบรอบแรกได้ สาเหตุเกิดจากการออกตัวจากประตูเริ่มต้นเร็วเกินไป และพยายามเดินย้อนกลับขึ้นไป “ไม่กี่เมตร” ขณะที่ ซามีร์ อัซซิมานี คู่แข่งรายหนึ่งกล่าวว่า สก็อตต์ถูกตัดสิทธิ์ แต่บันทึกอย่างเป็นทางการระบุว่าเป็นไม่สามารถแข่งขันจบ (DNF)

## อ้างอิง

ประเทศแอฟริกาใต้
2010
ประเทศรัสเซียในโอลิมปิกฤดูหนาว 2010

**[[ประเทศรัสเซีย]]** เข้าร่วมการแข่งขันโอลิมปิกฤดูหนาว 2010 ณ แวนคูเวอร์ รัฐบริติชโคลัมเบีย ประเทศแคนาดา

โดยสรุป นักกีฬารัสเซียได้รับเหรียญรางวัลรวม 13 เหรียญ แบ่งเป็นเหรียญทอง 2 เหรียญ เหรียญเงิน 5 เหรียญ และเหรียญทองแดง 6 เหรียญ จำนวนเหรียญทอง 2 เหรียญถือเป็นผลงานที่แย่ที่สุดของรัสเซียนับตั้งแต่การล่มสลายของสหภาพโซเวียต ขณะที่จำนวนเหรียญรวม 13 เหรียญเป็นสถิติต่ำสุดอันดับสองนับตั้งแต่โอลิมปิกฤดูหนาว 2002 ผลการแข่งขันดังกล่าวถูกมองว่าเป็นความอัปยศระดับชาติ เนื่องจากรัสเซียมีกำหนดเป็นเจ้าภาพการแข่งขันโอลิมปิกฤดูหนาว 2014 ที่โซชี

ดร. มักซิม ติโตเรนโก นักจิตวิเคราะห์และนักมานุษยวิทยาชาวรัสเซีย ให้ความเห็นว่า “สาเหตุของความล้มเหลวส่วนใหญ่เป็นปัจจัยทางจิตวิทยา การได้รับรางวัลล่วงหน้าจากรัฐบาล สำหรับสิ่งที่คาดว่าจะทำได้ในอนาคต ทำให้นักกีฬาสูญเสียแรงจูงใจทางจิตวิทยาในการสร้างความสำเร็จเพิ่มเติม” ผลงานที่ค่อนข้างต่ำกว่าคาดก่อให้เกิด “กระแสวิพากษ์วิจารณ์” ภายในประเทศ โดยประธานาธิบดี ดมีตรี เมดเวเดฟ เรียกร้องให้เจ้าหน้าที่โอลิมปิกรัสเซียลาออก และสั่งให้มีการตรวจสอบ นอกจากนี้ยังมีการวิจารณ์เรื่องการทุจริต ระบบอุปถัมภ์ และความเฉื่อยชาของผู้บริหารวงการกีฬา ต่อมามีรายงานว่าผลการแข่งขันที่ย่ำแย่เกี่ยวข้องกับการใช้จ่ายงบประมาณอย่างไม่เหมาะสมและระบบราชการที่ไร้ประสิทธิภาพ โดยรัสเซียใช้งบประมาณราว 186 ล้านดอลลาร์สหรัฐสำหรับการแข่งขัน รวมถึงการเตรียมความพร้อม และการตรวจสอบพบตัวอย่างการใช้เงินอย่างสิ้นเปลืองจำนวนมาก คิดเป็นมูลค่าหลายล้านดอลลาร์

ในทางตรงกันข้าม รัสเซียมีผลงานที่ดีในการแข่งขันพาราลิมปิกฤดูหนาว 2010 ซึ่งจัดขึ้นที่แวนคูเวอร์เช่นกันในเดือนถัดมา สื่อมวลชนจึงเปรียบเทียบความแตกต่างระหว่างผลงานของคณะนักกีฬาโอลิมปิกและพาราลิมปิกของประเทศ แม้ว่าการแข่งขันโอลิมปิกจะได้รับความสนใจมากกว่า

เดิมทีรัสเซียคว้าเหรียญทองได้ 3 เหรียญ รวมทั้งหมด 15 เหรียญ อย่างไรก็ตาม นักกีฬาทวิกีฬาฤดูหนาว เยฟเกนี อุสติยูคอฟ ถูกเพิกถอนเหรียญทองและเหรียญทองแดงในภายหลังจากกรณีใช้สารกระตุ้นประเภทเพิ่มระดับฮีโมโกลบิน

เนื่องจากโซชีเป็นเมืองเจ้าภาพของการแข่งขันโอลิมปิกฤดูหนาว 2014 จึงมีการแสดงพิเศษของรัสเซียในพิธีปิดการแข่งขัน

## อ้างอิง

ประเทศรัสเซีย
2010
เล่าเก๊ง

**เล่าเก๊ง** มีชื่อในภาษาจีนกลางว่า **หลิว ฮุย** () เป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) เป็นขุนนางในยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งข้าหลวงมณฑล (刺史 *ชื่อฉื่อ*) ของมณฑลไต้จิ๋ว (代州 *ไต้โจว*)

เล่าเก๊งเป็นตัวละครสมมติในนวนิยาย *สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนวนิยาย ''สามก๊ก''
เล่าเก๊งปรากฏเป็นตัวละครในนวนิยาย *สามก๊ก* โดยถูกกล่าวถึงในตอนที่ 2 ของนวนิยายซึ่งเล่าว่า เมื่อครั้งที่เล่าปี่ (劉備 *หลิว เป้ย์*) ดำรงตำแหน่งผู้กำกับการอำเภอ (縣尉 *เซี่ยนเว่ย์*) ประจำอำเภออันห้อก้วน (安喜縣 *อานสี่เซี่ยน*) เตียวหุย (張飛 *จางเฟย์*) ได้ก่อเรื่องโบยตีข้าราชการตำแหน่งต๊กอิ้ว (督郵 *ตูโหยว*) หรือผู้ตรวจการที่เดินทางมาตรวจราชการที่อำเภออันห้อก้วน เล่าปี่จึงละทิ้งตำแหน่งแล้วพากวนอู (關羽 *กวาน ยฺหวี่*) กับเตียวหุยออกจากอำเภออันห้อก้วนไป ต๊กอิ้วกลับไปที่ว่าการมณฑลเต๊งจิ๋ว (定州 *ติ้งโจว*) รายงานแก่ข้าหลวงมณฑล (刺史 *ชื่อฉื่อ*) ของมณฑลเต๊งจิ๋ว ข้าหลวงมณฑลเต๊งจิ๋วจึงให้ออกหมายจับเล่าปี่ กวนอู และเตียวหุย ทำให้ทั้งสามคนที่ถูกออกหมายจับต้องไปขอพึ่งเล่าเก๊งผู้เป็นข้าหลวงมณฑลของมณฑลไต้จิ๋ว (代州 *ไต้โจว*) เล่าเก๊งเห็นว่าเล่าปี่เป็นเชื้อพระวงค์ของราชวงศ์ฮั่น (漢) ร่วมชื่อสกุลเดียวกับตน จึงรับเล่าปี่ กวนอู และเตียวหุยมาอาศัยหลบซ่อนในบ้านของตน

ต่อมาเมื่อเตียวกี (張舉 *จาง จฺวี่*) และเตียวซุ่น (張純 *จาง ฉุน*) ก่อกบฏที่เมืองยีหยง (漁陽郡 *ยฺหวีหยางจฺวิ้น*) ในมณฑลอิวจิ๋ว (幽州 *โยวโจว*) ราชสำนักของราชวงศ์ฮั่นออกพระราชโองการแต่งตั้งเล่าหงี (劉虞 *หลิว ยฺหวี*) เป็นเจ้ามณฑล (牧 *มู่*) ของมณฑลอิวจิ๋ว และมีคำสั่งให้นำทัพไปปราบกบฏเตียวกีและเตียวซุ่น เล่าเก๊งทราบข่าวจึงเขียนหนังสือแนะนำให้เล่าปี่ถือไปพบเล่าหงี เล่าหงีจึงตั้งให้เล่าปี่เป็นนายกองร้อย (都尉 *ตูเว่ย์*) นำทหารไปปราบกบฏเตียวกีและเตียวซุ่น

## ข้อเท็จจริงทางประวัติศาสตร์
ในหลักฐานทางประวัติศาสตร์ไม่ปรากฏชื่อของเล่าเก๊ง 

บทชีวประวัติเล่าปี่ใน *[[สามก๊กจี่]]* (三國志 *ซานกั๋วจื้อ*) บันทึกว่า ข้าราชการตำแหน่งต๊กอิ้วเดินทางมาอำเภออันห้อก้วนด้วยเรื่องราชการ เล่าปี่ขอเข้าพบต๊กอิ้วแต่ถูกห้ามไม่ให้เข้าพบ เล่าปี่จึงบุกเข้าไปจับตัวต๊กอิ้วมามัดไว้และใช้ไม้โบยตี 200 ครั้ง จากนั้นจึงนำตราประจำตำแหน่งมาผูกกับคอของต๊กอิ้ว นำตัวต๊กอิ้วไปมัดไว้กับหลักม้า แล้วจึงทิ้งตำแหน่งหนีไป ไม่มีการระบุว่าเล่าปี่หนีไปที่ใด

ตามบันทึกประวัติศาสตร์จีนอย่างเป็นทางการ มณฑลไต้จิ๋วยังไม่ได้ถูกจัดตั้งขึ้นในฐานะมณฑลในยุคราชวงศ์ฮั่นตะวันออก (東漢 *ตงฮั่น*) ภูมิภาคที่เรียกว่า "ไต้" (代) นั้นโดยทั่วไปหมายถึงพื้นที่บริเวณตอนเหนือของมณฑลชานซี (山西) ไปจนถึงพื้นที่บางส่วนของเขตปกครองตนเองมองโกเลียใน (內蒙古 *เน่ย์เหมิงกู่*) ในปัจจุบัน โดยในยุคราชวงศ์ฮั่นตะวันออก พื้นที่บริเวณนี้อยู่ในอาณาเขตของมณฑลเป๊งจิ๋ว (并州 *ปิงโจว*)

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
   
หมวดหมู่:ตัวละครสมมติในยุคสามก๊ก
ศาลาว่าการกรุงเทพมหานคร (แก้ความกำกวม)

**ศาลาว่าการกรุงเทพมหานคร** เป็นอาคารที่ทำการของกรุงเทพมหานคร ปัจจุบันมี 2 แห่ง ดังนี้
* ศาลาว่าการกรุงเทพมหานคร ถนนดินสอ แขวงเสาชิงช้า เขตพระนคร
* ศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง
พระเจ้ามนูหะ

**พระเจ้ามนูหะ** (; ; มอญโบราณ:, ) หรือ **มกุตะ** เป็นกษัตริย์องค์สุดท้ายของอาณาจักรสุธรรมวดี พระเจ้ามนูหะปกครองอาณาจักรสุธรรมวดีตั้งแต่คริสต์ทศวรรษที่ 1030 จนถึง ค.ศ. 1057 เมื่อพระองค์ปราชัยแก่พระเจ้าอโนรธาแห่งอาณาจักรพุกาม ตามความเชื่อของชาวมอญพระเจ้ามนูหะเป็นกษัตริย์รัชกาลที่ 59 ในราชวงศ์ที่สันนิษฐานว่าก่อตั้งอาณาจักรสุธรรมวดีขึ้นในสมัยพุทธกาล หรือ ศตวรรษที่ 6 ก่อนคริสตกาล

การตีความตามความเชื่อของพม่าและมอญยังกล่าวอีกว่า พระเจ้าอโนรธา ผู้ซึ่งเพิ่งเปลี่ยนมานับถือศาสนาพุทธนิกายเถรวาทได้ขอคัมภีร์พระไตรปิฎกจากพระเจ้ามนูหะ กษัตริย์มอญปฏิเสธคำขอของพระเจ้าอโนรธา โดยกล่าวว่าชาวพม่าทางเหนือที่ไม่มีอารยธรรมนั้นไม่คู่ควรกับศาสนา การปฏิเสธนี้ถูกใช้เป็นข้ออ้างโดยพระเจ้าอโนรธาเพื่อรุกรานและพิชิตอาณาจักรมอญ แม้จะมีเรื่องราวนี้ แต่ก็เป็นไปได้มากที่พระเจ้าอโนรธาจะพิชิตอาณาจักรสุธรรมวดีเพื่อสกัดกั้นการรุกคืบไปทางตะวันตกของอาณาจักรพระนครในชายฝั่งตะนาวศรี ตามความเชื่อดั้งเดิม พระเจ้ามนูหะและครอบครัวของพระองค์ พร้อมด้วยพระสงฆ์และช่างฝีมือประมาณ 30,000 คน ถูกนำตัวกลับไปยังพุกาม ช่วง ค.ศ. 1050 ถึงราว ค.ศ. 1085 ช่างฝีมือและช่างศิลป์มอญได้ช่วยกันสร้างอนุสรณ์สถานประมาณสองพันแห่งที่พุกาม ซึ่งซากปรักหักพังในปัจจุบันมีความงดงามไม่แพ้นครวัด

พระเจ้ามนูหะได้ขอและได้รับอนุญาตให้สร้าง วัดมนูหะ ในพุกาม ค.ศ. 1059 ภายในวัดมีพระพุทธรูปขนาดใหญ่ 3 องค์ สององค์เป็นปางขัดสมาธิและหนึ่งองค์เป็นปางไสยาสน์ ซึ่งดูเหมือนจะใหญ่เกินไปสำหรับบริเวณที่ประดิษฐาน กล่าวกันว่าท่าทางที่อึดอัดเหล่านั้นแสดงถึงความเครียดและความไม่สะดวกสบายที่ "กษัตริย์ผู้ถูกจองจำ" ต้องทนทุกข์ทรมาน

## อ้างอิง

## บรรณานุกรม
* 
* 
* 
* 
* 

หมวดหมู่:ประวัติศาสตร์มอญ
หมวดหมู่:ชาวมอญ
รับ(รัก)ออกแบบ

**รับ(รัก)ออกแบบ** เป็นละครโทรทัศน์ไทยแนวสุขนาฏกรรมจินตนิยม-ชีวิต หญิงรักหญิง ปี พ.ศ. 2568 ผลิตโดย VelCurve Studio กำกับการแสดงโดยกิตติศักดิ์ ชีวาสัจจาสกุล นำแสดงโดยสุภัสสรา ธนชาต และเมธิกา จีรนรภัทร ออกอากาศตอนแรกเมื่อวันที่ 2 ตุลาคม พ.ศ. 2568 ทางช่อง 3 เอชดี โดยมีฉบับไม่ตัดต่อเผยแพร่ผ่านทางแพลตฟอร์มสตรีมมิงวีทีวี

## เรื่องย่อ
เรื่องราวติดตามชีวิตของ “ออกแบบ” (สุภัสสรา ธนชาต) สถาปนิกมากความสามารถ ผู้เดินทางจากประเทศญี่ปุ่นกลับประเทศไทย เพื่อกอบกู้บริษัทก่อสร้างของครอบครัวที่กำลังประสบปัญหา เพื่อฟื้นฟูกิจการ เธอพยายามชักชวน “ริน” (เมธิกา จีรนรภัทร) สถาปนิกฟรีแลนซ์ผู้มีชื่อเสียงระดับประเทศ ซึ่งยึดมั่นในแนวทางการทำงานอย่างอิสระและปฏิเสธการสังกัดองค์กรมาโดยตลอด ในระยะแรก รินปฏิเสธข้อเสนอ อย่างไรก็ตาม ความมุ่งมั่นและความตั้งใจจริงของออกแบบทำให้เธอตัดสินใจเข้าร่วมทีมในที่สุด

เมื่อทั้งสองต้องเผชิญหน้ากันจากความขัดแย้งด้านปรัชญาการออกแบบและค่านิยมส่วนบุคคล ความเป็นคู่แข่งระหว่างพวกเธอจึงค่อย ๆ แปรเปลี่ยนเป็นสายสัมพันธ์ที่ไม่คาดคิด การกลับมาปรากฏตัวของ “มายด์” (มทิรา ตันติประสุต) รักแรกของออกแบบเมื่อสิบปีก่อน ยิ่งทำให้เส้นทางความสัมพันธ์ของทั้งสองซับซ้อนยิ่งขึ้น โดยก่อให้เกิดทั้งการแข่งขันในทางวิชาชีพและความขัดแย้งทางอารมณ์

## การถ่ายทำ
VelCurve Studio ประกาศเปิดตัว Love Design ในช่วงต้นปี พ.ศ. 2568 ในฐานะโครงการละครชุดแนวสุขนาฏกรรมจินตนิยม หญิงรักหญิง โดยให้เป็นผลงานที่มีคุณภาพการผลิต ผสมผสานดราม่าในแวดวงสถาปัตยกรรมและการออกแบบเข้ากับเส้นเรื่องความรักระหว่างตัวละครนำหญิงสองคน ทีมงานผู้สร้างและผู้จัดได้เผยโฉมโครงการดังกล่าวผ่านโปสเตอร์ชุดแรกและตอนนำร่อง โดยนำเสนอละครแนวชีวิตการแข่งขันด้านการออกแบบ และเรื่องราวความรักที่ขับเคลื่อนด้วยอารมณ์อย่างเข้มข้น

เริ่มถ่ายทำเมื่อวันที่ 27 เมษายน พ.ศ. 2568 และดำเนินการถ่ายทำต่อเนื่องเป็นระยะเวลาประมาณ 4 เดือน การถ่ายทำประกอบด้วยการถ่ายทำทั้งภายในประเทศไทย และการยกกองถ่ายทำขนาดใหญ่ไปถ่ายทำที่คิตะคีวชู สื่อมวลชนของไทยรายงานว่า คณะกองถ่ายที่เดินทางไปถ่ายทำที่คิตะคีวชู ซึ่งมีจำนวนมากกว่า 40 คน ได้รับการต้อนรับอย่างอบอุ่นจากเจ้าหน้าที่ท้องถิ่น รวมถึงนายกเทศมนตรีของเมือง ระหว่างการถ่ายทำในพื้นที่ ทาเกอิ โซ นักแสดงชาวญี่ปุ่นได้เข้าร่วมการถ่ายทำด้วย การถ่ายทำในประเทศญี่ปุ่นถูกนำเสนอในคลิปประชาสัมพันธ์และภาพเบื้องหลังการถ่ายทำ โดยเน้นให้เห็นถึงความแตกต่างของรูปแบบสถาปัตยกรรมและฉากทิวทัศน์ที่สวยงาม มีการประกาศว่าการถ่ายทำได้เสร็จสิ้นลงในเดือนสิงหาคม พ.ศ. 2568

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครหญิงรักหญิงไทย
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ที่กำกับโดย กิตติศักดิ์ ชีวาสัจจาสกุล
หมวดหมู่:ละครโทรทัศน์ที่ถ่ายทำในประเทศญี่ปุ่น
ซี-เจเอส สตูดิโอ

**ซี-เจเอส สตูดิโอ** (เดิมรู้จักในชื่อ **ซี-เจเอส เอ็นเตอร์เทนเมนต์**) เป็นบริษัทบันเทิงของประเทศเกาหลีใต้ ก่อตั้งขึ้นในปี ค.ศ. 2009 ดำเนินธุรกิจด้านการบริหารจัดการศิลปิน

## อ้างอิง

หมวดหมู่:บริษัทในโซล
หมวดหมู่:บริษัทการบันเทิงที่ก่อตั้งในปี พ.ศ. 2552
หมวดหมู่:บริษัทด้านสื่อที่ก่อตั้งในปี พ.ศ. 2552
หมวดหมู่:บริษัทเกาหลีใต้ที่ก่อตั้งในปี พ.ศ. 2552
ยูฟ่ายูโรปาลีก ฤดูกาล 2025–26 รอบแพ้คัดออก

**ยูฟ่ายูโรปาลีก ฤดูกาล 2025–26 รอบแพ้คัดออก** จะเริ่มต้นในวันที่ 19 กุมภาพันธ์ ด้วยรอบแพ้คัดออกเพลย์ออฟ และสิ้นสุดในวันที่ 21 พฤษภาคม ค.ศ. 2025 ด้วยนัดชิงชนะเลิศ ที่ สนามกีฬาเบชิกทัช ใน อิสตันบูล, ประเทศตุรกี, เพื่อตัดสินทีมชนะเลิศของ ยูฟ่ายูโรปาลีก ฤดูกาล 2025–26. โดยจะมีทีมทั้งหมด 24 ทีมที่เข้าร่วมการแข่งขันในรอบแพ้คัดออก โดย 16 ทีมจะเริ่มต้นในรอบเพลย์ออฟ และอีก 8 ทีมจะได้เข้าสู่รอบ 16 ทีมสุดท้ายโดยอัตโนมัติ.

เวลาการแข่งขันระบุเป็นเวลายุโรปกลาง (CET)/เวลาออมแสงยุโรปกลาง (CEST) ตามที่ยูฟ่าระบุ (เวลาท้องถิ่นจะแสดงในวงเล็บ หากแตกต่างออกไป)

## ทีมที่ผ่านเข้ารอบ
รอบแพ้คัดออกประกอบด้วย 24 ทีมอันดับแรกที่ผ่านเข้ารอบจากรอบลีก โดย 8 ทีมอันดับแรกจะได้เข้าสู่รอบ 16 ทีมสุดท้าย ส่วนทีมที่จบในอันดับ 9 ถึง 24 จะเข้าสู่รอบเพลย์ออฟของรอบแพ้คัดออก.










## สายการแข่งขัน


## รอบแพ้คัดออกเพลย์ออฟ

การจับสลากสำหรับรอบแพ้คัดออกเพลย์ออฟได้จัดขึ้นในวันที่ 30 มกราคม ค.ศ. 2026, 13:00 CET.

### ทีมวาง
การจับสลากถูกแบ่งออกเป็นสี่ทีมวางและสี่ทีมที่ไม่ได้เป็นทีมวาง, ขึ้นอยู่กับการจับคู่ที่กำหนดไว้ล่วงหน้าสำหรับรอบแพ้คัดออก. ทีมต่างๆ ได้รับการจัดสรรตามตำแหน่งสุดท้ายใน รอบลีก. ทีมที่อยู่ในอันดับที่ 9 ถึง 16 จะได้เป็นทีมวาง (ลงเล่นในเลกที่สองที่บ้าน), ในขณะที่ทีมที่อยู่ในอันดับที่ 17 ถึง 24 จะได้เป็นทีมที่ไม่ได้เป็นทีมวาง. การจับสลากจะเริ่มต้นกับทีมที่ไม่ได้เป็นทีมวางก่อน, จัดสรรพวกเขาทั้งหมดให้หนึ่งคู่. เมื่อเสร็จสิ้นแล้ว, ทีมวางทั้งหมดจะถูกจับสลากกันในฐานะคู่ต่อสู้.

### สรุปผลการแข่งขัน

เลกแรกจะลงเล่นในวันที่ 19 กุมภาพันธ์, และเลกที่สองจะลงเล่นในวันที่ 26 กุมภาพันธ์ ค.ศ. 2026.



### แมตช์

*รวมผลสองนัด แฟแร็นตส์วาโรช ชนะ 3–2.*
----

*รวมผลสองนัด เสมอ 3–3; ปานาซีไนโกส ชนะลูกโทษ 4–3.*
----

*รวมผลสองนัด แค็งก์ ชนะ 6–4.*
----

*รวมผลสองนัด เซลตาบิโก ชนะ 3–1.*
----

*รวมผลสองนัด เฟาเอ็ฟเบ ชตุทการ์ท ชนะ 4–2.*
----

*รวมผลสองนัด นอตทิงแฮมฟอเรสต์ ชนะ 4–2.*
----

*รวมผลสองนัด โบโลญญา ชนะ 2–0.*
----

*รวมผลสองนัด ลีล ชนะ 2–1.*

## รอบ 16 ทีมสุดท้าย

การจับสลากสำหรับรอบ 16 ทีมสุดท้ายได้จัดขึ้นในวันที่ 27 กุมภาพันธ์ ค.ศ. 2026, 13:00 CET.

### ทีมวาง
ในเมื่อสายการแข่งขันได้รับการแก้ไขแล้ว, การจับสลากจึงมีเพียงสี่โถทีมวาง, โดยขึ้นอยู่กับการจับสลากประกบคู่ที่กำหนดไว้ล่วงหน้าสำหรับรอบแพ้คัดออก, โดยทีมแปดอันดับแรกจะถูกจัดสรรตามตำแหน่งสุดท้ายของพวกเขาใน รอบลีก. ทีมที่อยู่ในอันดับที่ 1 ถึง 8 จะได้เป็นทีมวาง (ลงเล่นในเลกที่สองที่บ้าน), ในขณะที่ตำแหน่งสายการแข่งขันของผู้ชนะในรอบแพ้คัดอกเพลย์ออฟ (ไม่ได้เป็นทีมวาง) ถูกกำหนดไว้ล่วงหน้าแล้ว. ทีมแปดอันดับแรกถูกจับสลากเข้าสู่สายการแข่งขันโดยพบกับหนึ่งในสองคู่ต่อสู้ที่เป็นไปได้.

### สรุปผลการแข่งขัน

เลกแรกจะลงเล่นในวันที่ 12 มีนาคม, และเลกที่สองจะลงเล่นในวันที่ 18 และ 19 มีนาคม ค.ศ. 2026.



### แมตช์

*รวมผลสองนัด บรากา ชนะ 4–2.*
----

*รวมผลสองนัด เรอัลเบติส ชนะ 4–1.*
----

*รวมผลสองนัด เอ็สเซ ไฟรบวร์ค ชนะ 5–2.*
----

*รวมผลสองนัด เซลตาบิโก ชนะ 3–1.*
----

*รวมผลสองนัด โปร์ตู ชนะ 4–1.*
----

*รวมผลสองนัด เสมอ 2–2; นอตทิงแฮมฟอเรสต์ ชนะลูกโทษ 3–0.*
----

*รวมผลสองนัด โบโลญญา ชนะ 5–4.*
----

*รวมผลสองนัด แอสตันวิลลา ชนะ 3–0.*

## รอบก่อนรองชนะเลิศ

### สรุปผลการแข่งขัน

เลกแรกจะลงเล่นในวันที่ 8 และ 9 เมษายน, และเลกที่สองจะลงเล่นในวันที่ 16 เมษายน ค.ศ. 2026.



### แมตช์

----

----

----

## หมายเหตุ

## อ้างอิง

## แหล่งข้อมูลอื่น
*

หมวดหมู่:ยูฟ่ายูโรปาลีก
*3
2025–26
โนอาตูน

ในเทวตำนานนอร์ส **โนอาตูน** (Nóatún) มีความหมายว่า **เนานิเวศน์** (ที่แวดล้อมด้วยเรือ) คือวิมานที่ประทับของมหาเทพนยอร์เดอร์ (Njörðr) เทพแห่งสมุทร สายลม และความมั่งคั่ง 

ตามเนื้อหาในบท *Grímnismál* ของร้อยกรองเอ็ดดา ระบุว่าโนอาตูนตั้งอยู่บริเวณชายฝั่งที่เงียบสงบ แต่เมื่อนยอร์เดอร์แต่งงานกับสกาดี (Skaði) นางยักษ์แห่งภูเขาหิมะ ทั้งสองสลับไปอยู่บ้านของกันและกัน สกาดีไม่อาจทนเสียงร้องของนกนางนวลทะเล ขณะที่นยอร์เดอร์เองก็ไม่อาจทนเสียงหมาป่าหิมะในหุบเขาธรึมเฮย์เมอร์ (Thrymheimr) ของเธอได้เช่นกัน
## อ้างอิง

Noa
เยือร์เกิน ฟอน เบ็คเคอราธ

**เยือร์เกิน ฟอน เบ็คเคอราธ** ( ; 19 กุมภาพันธ์ ค.ศ. 1920 – 26 มิถุนายน ค.ศ. 2016) เป็นนักไอยคุปต์วิทยาชาวเยอรมันผู้ทรงคุณูปการอย่างยิ่งในวงการศึกษาอารยธรรมอียิปต์โบราณ และเป็นนักวิชาการที่มีผลงานตีพิมพ์จำนวนมากในวารสารวิชาการสำคัญ อาทิ *[[โอเรียนตาเลีย]]*, *[[เกิททิงเงอร์ มิสเซลเลน]] (จีเอ็ม)*, *[[วารสารของศูนย์วิจัยอเมริกันในอียิปต์]] (เจเออาร์ซีอี)*, *[[อาร์คีฟ ฟือร์ โอเรียนท์ฟอร์ชุง]] (เอเอฟโอ)* และ *[[สตูเดียน ซูร์ อัลเตยิปติเชน คูลตูร์]] (เอสเอเค)* เป็นต้น ท่านได้รับการยกย่องว่าเป็นหนึ่งในนักวิชาการผู้เชี่ยวชาญชั้นแนวหน้าเกี่ยวกับประวัติศาสตร์อียิปต์สมัยราชอาณาจักรใหม่และสมัยระหว่างกลางที่สามร่วมกับเคนเนธ คิทเชน 

ผลงานสำคัญที่เขียนเป็นภาษาเยอรมันของท่าน ได้แก่ *ฮันด์บุค แดร์ เอยิปติเชน เคอนิกส์นาเมน* ฉบับพิมพ์ครั้งที่ 2 (ค.ศ. 1999) และ *โครโนโลกี เดส ฟาราโอนิเชน เอยิปเทน* หรือ "ลำดับรัชสมัยของฟาโรห์แห่งอียิปต์" เล่มที่ 46 (ค.ศ. 1997) ซึ่งได้รับการยอมรับในวงวิชาการว่าเป็นหนังสือว่าด้วยลำดับเหตุการณ์ของอียิปต์โบราณและบรรดาฟาโรห์ที่ดีที่สุดและครอบคลุมที่สุดเล่มหนึ่ง ในปี ค.ศ. 1953 เบ็คเคอราธได้ลงพื้นที่ตรวจสอบและบันทึกข้อความ "ท่าเรือริมแม่น้ำไนล์" ที่วิหารคาร์นักด้วยตนเอง ก่อนที่ข้อความเหล่านั้นจะสูญหายหรือเสียหายไปอย่างถาวรจากการกัดเซาะ นับเป็นคุณูปการสำคัญต่อการอนุรักษ์ข้อมูลประวัติศาสตร์อียิปต์โบราณในเชิงเอกสารวิชาการ

## มรณกรรม
เยือร์เกิน ฟอน เบ็คเคอราธถึงแก่กรรมในเดือนมิถุนายน ค.ศ. 2016 สิริอายุ 96 ปี

## อ้างอิง


## บรรณานุกรม

* การกำหนดอายุบันทึกปาปิรุสบรุกลิน  (Zur Datierung des Papyrus Brooklyn) 16.205," *GM * 140 (1994), pp.&nbsp;15–17.
* จารึกพระราชพิธีเซดที่ว่าเป็นของฟาโรห์โอซอร์คอนที่ 2 ("Die Angebliche Jubiläums-Stele Osorkons II,") *GM*  154 (1996), pp.&nbsp;19–22.
* คู่มือพระนามฟาโรห์ของอียิปต์ (*Handbuch der Ägyptischen Königsnamen,*) MÄS 49, Philip Von Zabern. (1999)
* ลำดับรัชสมัยของฟาโรห์แห่งอียิปต์ (*Chronologie des Pharaonischen Ägypten,*) Mainz am Rhein: Verlag Philipp von Zabern. (1997)
* การกำหนดช่วงสิ้นสุดราชอาณาจักรเก่าแห่งอียิปต์ ในวารสารการศึกษาตะวันออกใกล้ 21 Vol. 2 (1962), pp.140-147

## อ่านเพิ่มเติม

* K.A. Kitchen, *The Third Intermediate Period in Egypt (1100–650 BC).* 3rd ed.: 1996, Warminster: Aris & Phillips Limited
* Edward Wente, Review of K.A. Kitchen's The Third Intermediate Period in Egypt c. 1100-650 BC, *[[Journal of Near Eastern Studies|JNES]]* 35 (1976), pp.&nbsp;275–278

## แหล่งข้อมูลอื่น
* http://www.beckerath.info/index.php?Juergen-1
* https://web.archive.org/web/20120318060431/http://www.dainst.org/el/node/22607?ft=all contact details
ศาลาพันมุน

**ศาลาพันมุน** () เป็นอาคารของเกาหลีเหนือ ตั้งอยู่ทางเหนือของพื้นที่ความมั่นคงร่วมในพันมุนจ็อม สร้างขึ้นเมื่อเดือนกันยายน ค.ศ. 1969 ทำหน้าที่เป็นอาคารคู่ขนานของเกาหลีเหนือสำหรับอาคารเสรีภาพซึ่งตั้งอยู่ทางใต้ไป  บนฝั่งเกาหลีใต้ของเส้นแบ่งเขตแดนทางทหาร (MDL)

ในเดือนเมษายน ค.ศ. 2018 คิม จ็อง-อึนถูกพบเห็นว่ากำลังออกจากศาลาพันมุนในขณะที่เขามุ่งหน้าไปยังเส้นแบ่งเขตแดนทางทหารสำหรับการประชุมสุดยอดกับมุน แจ-อิน

## ดูเพิ่ม
*ศาลารวมชาติ
*อาคารเสรีภาพ
*อาคารสันติภาพ
*การประชุมสุดยอดระหว่างเกาหลี เมษายน ค.ศ. 2018

## อ้างอิง

หมวดหมู่:สิ่งก่อสร้างในประเทศเกาหลีเหนือ
หมวดหมู่:ก่อตั้งในประเทศเกาหลีเหนือในปี พ.ศ. 2512
หมวดหมู่:พันมุนจ็อม
หมวดหมู่:สิ่งก่อสร้างที่สร้างเสร็จในปี พ.ศ. 2512
หมวดหมู่:สถาปัตยกรรมคริสต์ศตวรรษที่ 20 ในเกาหลีเหนือ
อาคารเสรีภาพ

**อาคารเสรีภาพ** (; ) เป็นอาคารสี่ชั้นที่ตั้งอยู่ทางใต้ของพันมุนจ็อม (พื้นที่ความมั่นคงร่วม) ตั้งอยู่ตรงข้ามกับศาลาพันมุน อาคารคู่ขนานของเกาหลีเหนือ โดยตั้งอยู่ห่างจากอาคารสันติภาพไปทางตะวันตกเฉียงใต้  ทางใต้ของพันมุนจ็อม อาคารเสรีภาพระหว่างเกาหลีถูกสร้างขึ้นใหม่ในวันที่ 9 กรกฎาคม ค.ศ. 1998 หลังการทำลายอาคารเสรีภาพหลังเดิม อาคารแห่งนี้ทำหน้าที่เป็นสถานที่จัดการประชุมเป็นเวลาหนึ่งชั่วโมงระหว่างดอนัลด์ ทรัมป์กับคิม จ็อง-อึน ซึ่งเป็นส่วนหนึ่งของการประชุมสุดยอดเขตปลอดทหารเกาหลี–สหรัฐ ค.ศ. 2019

## ดูเพิ่ม
* ศาลาพันมุน
* การประชุมสุดยอดระหว่างเกาหลี
* อาคารสันติภาพ

## อ้างอิง

หมวดหมู่:ก่อตั้งในประเทศเกาหลีในปี พ.ศ. 2508
หมวดหมู่:พันมุนจ็อม
ศาลารวมชาติ

**ศาลารวมชาติ** เป็นสถานที่สำหรับการเจรจาสันติภาพระหว่างเกาหลีเหนือและเกาหลีใต้ อาคารตั้งอยู่ในพื้นที่ความมั่นคงร่วมทางฝั่งเหนือของเส้นแบ่งเขตแดนทางทหารที่ตัดผ่านพื้นที่ดังกล่าว ก่อนสงครามเกาหลี หมู่บ้านแห่งนี้ชื่อว่าพันมุนจ็อม ประกอบด้วยบ้านเรือนจำนวนหนึ่ง

## ภาพรวม

ตั้งอยู่ฝั่งเกาหลีเหนือของเส้นแบ่งเขตแดนทางทหาร ถูกใช้เป็นสถานที่สำหรับการประชุมทางการทูตที่ไม่เกี่ยวข้องกับทางการทหารด้วยเช่นกัน ศาลารวมชาติ ตั้งอยู่ห่างจากศาลาพันมุนไปทางตะวันตกเฉียงเหนือ  เป็นอาคารสองชั้นขนาด  สร้างเมื่อ ค.ศ. 1969 มีการติดตั้งโทรทัศน์วงจรปิดและไมโครโฟนไว้ในห้องประชุมของการเจรจาเหนือ-ใต้ เพื่อให้สามารถตรวจสอบสถานการณ์ได้แบบเรียลไทม์ในเปียงยาง

พื้นที่ส่วนหนึ่งของศาลารวมชาติยังถูกใช้เป็นพื้นที่สำนักงานบุคลากรทางทหารของเกาหลีเหนือ

## เหตุการณ์
*9 มกราคม ค.ศ. 2018: คว็อน ฮย็อก-บง ผู้อำนวยการสำนักศิลปะและการแสดง กระทรวงวัฒนธรรมเกาหลีเหนือ และฮย็อน ซง-ว็อล รองหัวหน้าคณะผู้แทนเกาหลีเหนือในการเจรจา พบกับคู่เจรจาฝ่ายเกาหลีใต้ที่อาคารสันติภาพ จากนั้นในวันที่ 15 มกราคมที่ศาลารวมชาติเพื่อหารือเกี่ยวกับการมีส่วนร่วมของทั้งสองเกาหลีในโอลิมปิกฤดูหนาว 2018 ที่พย็องชัง เกาหลีใต้
*การประชุมสุดยอดระหว่างเกาหลี พฤษภาคม ค.ศ. 2018 จัดขึ้นในวันที่ 26 พฤษภาคม
*ในเดือนสิงหาคม ค.ศ. 2024: เปลี่ยนชื่อเป็น "พันมุนกวัน" (Panmungwan) เรียกอีกอย่างว่า "โถงพันมุน" (Panmun Hall)

## ดูเพิ่ม
* ศาลาพันมุน
* อาคารสันติภาพ
* อาคารเสรีภาพ
* นโยบายตะวันฉาย
* แนวจำกัดตอนเหนือ
* การประชุมสุดยอดระหว่างเกาหลี เมษายน ค.ศ. 2018
* การประชุมสุดยอดระหว่างเกาหลี พฤษภาคม ค.ศ. 2018

## อ้างอิง

หมวดหมู่:การเมืองเกาหลี
หมวดหมู่:ประเทศเกาหลีเหนือในปี พ.ศ. 2561
หมวดหมู่:ประเทศเกาหลีใต้ในปี พ.ศ. 2561
หมวดหมู่:พ.ศ. 2561 ในความสัมพันธ์ระหว่างประเทศ
หมวดหมู่:ก่อตั้งในประเทศเกาหลีเหนือในปี พ.ศ. 2512
หมวดหมู่:ความสัมพันธ์เกาหลีเหนือ–เกาหลีใต้
หมวดหมู่:พันมุนจ็อม
หมวดหมู่:สถาปัตยกรรมคริสต์ศตวรรษที่ 20 ในเกาหลีเหนือ
อาคารสันติภาพ

**อาคารสันติภาพ** ( หรือ  *หรือ* ) เป็นสถานที่สำหรับการเจรจาสันติภาพระหว่างเกาหลีเหนือและเกาหลีใต้ ตั้งอยู่ในพื้นที่ความมั่นคงร่วมทางฝั่งใต้ของเส้นแบ่งเขตแดนทางทหารที่ตัดผ่านพื้นที่ดังกล่าว อยู่ภายใต้เขตอำนาจของกองบัญชาการสหประชาชาติ

อาคารสันติภาพเป็นอาคารสามชั้น ก่อสร้างแล้วเสร็จสิ้นในวันที่ 19 ธันวาคม ค.ศ. 1989 ผังพื้นซึ่งมีพื้นที่รวม  มีดังนี้:

* ชั้นหนึ่ง: ห้องคู่หนึ่งใช้สำหรับการแถลงข่าวและการประชุมระดับล่างเป็นหลัก
* ชั้นสอง: ส่วนใหญ่ทุ่มเทให้กับห้องประชุมที่ตกแต่งอย่างประณีต
* ชั้นสาม: มีสองห้อง หนึ่งห้องสำหรับงานเลี้ยงอาหารกลางวันและอาหารเย็น

อาคารนี้มีวัตถุประสงค์เพื่อการใช้งานที่ไม่เกี่ยวข้องกับทางการทหาร โดยการใช้งานที่โดดเด่นที่สุดคือการประชุมสุดยอดระหว่างเกาหลี เมษายน ค.ศ. 2018

อาคารนี้ติดตั้งโทรทัศน์วงจรปิดและไมโครโฟน ช่วยให้สามารถตรวจสอบเสียงและวิดีโอแบบเรียลไทม์ของสถานที่จากทำเนียบประธานาธิบดีเกาหลีใต้ในโซล

## การใช้งานที่โดดเด่น
อาคารแห่งนี้ทำหน้าที่เป็นสถานที่สำหรับกิจกรรมต่าง ๆ ดังต่อไปนี้:
*25 สิงหาคม ค.ศ. 2015: คิม ควัน-จิน ประธานสภาความมั่นคงแห่งชาติเกาหลีใต้ และ  รัฐมนตรีว่าการกระทรวงการรวมชาติของเกาหลีใต้ พบกับฮวัง พย็อง-โซ รองประธานคณะกรรมาธิการการทหารกลางพรรคแรงงานเกาหลีเหนือ และคิม ยัง-ก็อน เจ้าหน้าที่ระดับสูงของพรรคแรงงานเกาหลี
*15 มกราคม ค.ศ. 2018: คว็อน ฮย็อก-บง ผู้อำนวยการสำนักศิลปะและการแสดง กระทรวงวัฒนธรรมเกาหลีเหนือ และฮย็อน ซง-ว็อล รองหัวหน้าคณะผู้แทนเกาหลีเหนือในการเจรจา พบกับคู่เจรจาฝ่ายเกาหลีใต้เพื่อหารือเกี่ยวกับการมีส่วนร่วมของทั้งสองเกาหลีในโอลิมปิกฤดูหนาว 2018
*27 เมษายน ค.ศ. 2018: การประชุมสุดยอดระหว่างเกาหลี เมษายน ค.ศ. 2018

## ดูเพิ่ม
* อาคารเสรีภาพ
* ศาลาพันมุน
* นโยบายตะวันฉาย
* แนวจำกัดตอนเหนือ

## อ้างอิง

## แหล่งข้อมูลอื่น

*เว็บไซต์ทางการของสาธารณรัฐเกาหลี
*Inter-Korean dialogue
*

หมวดหมู่:ก่อตั้งในประเทศเกาหบีใต้ในปี พ.ศ. 2532
หมวดหมู่:พันมุนจ็อม
หมวดหมู่:สถาปัตยกรรมคริสต์ศตวรรษที่ 20 ในประเทศเกาหลีใต้
หมวดหมู่:สิ่งก่อสร้างที่สร้างเสร็จในปี พ.ศ. 2532
เรสลิงเอมไพร์

***เรสลิงเอมไพร์*** () เป็นวิดีโอเกมมวยปล้ำอาชีพที่พัฒนาโดยแมต ดิกกี ซึ่งเริ่มพัฒนาใน ค.ศ. 2019 และวางจำหน่ายเมื่อวันที่ 11 มกราคม ค.ศ. 2021 สำหรับนินเท็นโด สวิตช์, ไอโอเอส, แอนดรอยด์ และวินโดวส์ โดยเกมนี้เป็นเกมแรกของเอ็มดิกกีสำหรับนินเท็นโด สวิตช์

## รูปแบบการเล่น
เกม*เรสลิงเอมไพร์*มีนักมวยปล้ำ 350 คน และปัจจุบันได้เพิ่มนักมวยปล้ำล้อเลียนจากสมาคมออลอีลิตเรสต์ลิง รวมถึงนักมวยปล้ำที่สร้างขึ้นเองอีกจำนวนมาก และโดยส่วนใหญ่แล้ว การล้อเลียนดับเบิลยูดับเบิลยูอีมักใช้ชื่อที่แตกต่างกัน ตัวอย่างเช่น สมาคมมวยปล้ำสมมติในเกมเรสลิงเอมไพร์, เฟเดอเรชันออนไลน์ และออลอเมริกันเรสลิง ล้วนเป็นการล้อเลียนดับเบิลยูดับเบิลยูอีทั้งสิ้น

ส่วนเกมรุ่นก่อนหน้าของ*เรสลิงเอมไพร์*คือ*เรสลิงเรโวลูชัน ธรีดี* () ที่วางจำหน่ายใน ค.ศ. 2014 โดยรูปแบบการเล่นของทั้งสองเกมแทบจะเหมือนกันทุกประการ ยกเว้นว่า*เรสลิงเอมไพร์*ใช้เอนจินใหม่ที่ลื่นไหลและเร็วกว่า

## การตอบรับ

คริส สกัลเลียน จากเว็บไซต์*นินเท็นโดไลฟ์*ได้ให้คะแนนเกม*เรสลิงเอมไพร์*ที่ 6 ดาว โดยระบุว่าเกมมีบั๊กมากเกินไป และได้เปรียบเทียบกับเกม*[[โกตซิมูเลเตอร์]]* นอกจากนี้ คริส แมคมัลเลน จากเว็บไซต์*เกมสปิว*ระบุว่า*เรสลิงเอมไพร์*เป็นเกมที่ "แปลก ๆ" และ "สนุกแบบงบประมาณต่ำ" ส่วนเว็บไซต์*เดอะเกมเมอร์*จัดอันดับให้*เรสลิงเอมไพร์*เป็นเกมมวยปล้ำที่ดีที่สุดอันดับ 5 สำหรับนินเท็นโด สวิตช์ ทั้งนี้ หนึ่งในข้อวิจารณ์สำคัญของ*เรสลิงเอมไพร์*คือเรื่องกราฟิก ซึ่งนักข่าวส่วนใหญ่ระบุว่า "ใช้งบประมาณต่ำ" และ "ความละเอียดต่ำ"

## การพัฒนา
แมต ดิกกี ผู้พัฒนาเกม*เรสลิงเอมไพร์*ได้เปลี่ยนไปพัฒนาเกมมือถือในช่วงปลาย ค.ศ. 2011 ซึ่งนำไปสู่การเปิดตัวเกม*เรสลิงเรโวลูชัน*ใน ค.ศ. 2012 กระทั่งใน ค.ศ. 2019 ดิกกีได้ยืนยันว่าโครงการเกมมวยปล้ำใหม่กำลังอยู่ในระหว่างการพัฒนาสำหรับนินเท็นโด สวิตช์ และอุปกรณ์มือถือ ที่ต่อมาโครงการนี้ได้พัฒนาเป็นเกม*เรสลิงเอมไพร์* ซึ่งวางจำหน่ายเมื่อวันที่ 11 มกราคม ค.ศ. 2021

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับนินเท็นโดสวิตช์
หมวดหมู่:เกมเกี่ยวกับมวยปล้ำอาชีพ
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมสำหรับวินโดวส์
แทซ็องดง

**แทซ็องดง** (หรือ **ชายูอึยมาอึล**) เป็นหมู่บ้านในประเทศเกาหลีใต้ที่อยู่ใกล้พรมแดนเกาหลีเหนือ ตั้งอยู่ในเขตปลอดทหารเกาหลี (DMZ) อยู่ห่างจากสะพานไปไม่หวนกลับไปทางใต้ประมาณ  และห่างจากนครแคซ็อง เกาหลีเหนือ   หมู่บ้านมีผู้อยู่อาศัย 138 คน ส่วนใหญ่เป็นผู้สูงอายุ

## ที่ตั้ง
แทซ็องดงขึ้นตรงต่อโชซันรี คุนแนมย็อน ในพาจู ถือเป็นที่อยู่อาศัยของพลเรือนเพียงแห่งเดียวภายในเขตปลอดทหารฝั่งเกาหลีใต้ พันมุนจ็อมอยู่ห่างออกไปทางตะวันออกเฉียงเหนือ  และเส้นแบ่งเขตแดนทางทหาร (พรมแดนโดยพฤตินัยระหว่างเกาหลีใต้และเกาหลีเหนือ) อยู่ห่างจากหมู่บ้านไปทางตะวันตกเพียง  เท่านั้น อนุญาตเฉพาะบุคคลที่อาศัยอยู่ในหมู่บ้านก่อนสงครามเกาหลี หรือเป็นทายาทของผู้ที่เคยอาศัยอยู่ ย้ายเข้ามาอยู่ในหมู่บ้านได้

แทซ็องดงอยู่ห่างจากคีจ็องดง หมู่บ้านในเขตปลอดทหารฝั่งเกาหลีเหนือเพียง  ที่แห่งนี้จะเห็นความแบ่งแยกของเกาหลีได้อย่างชัดเจน โดยสามารถมองเห็นธงชาติของทั้งสองฝ่ายบนเสาธงขนาดมหึมาที่ถูกสร้างขึ้นในหมู่บ้านทั้งสอง

แม้เขตปลอดทหารฝั่งใต้จะอยู่ภายใต้การบริหารของกองบัญชาการสหประชาชาติ แต่ชาวแทซ็องดงถือเป็นพลเรือนเกาหลีใต้ และอยู่ภายใต้กฎหมายเกาหลีใต้ ชาวบ้านเหล่านี้ได้รับสิทธิประโยชน์และข้อจำกัดไม่เหมือนผู้ใด ตัวอย่างเช่น พวกเขามีสิทธิในการลงคะแนนเสียงและการศึกษา แต่ได้รับยกเว้นในหน้าที่ป้องกันประเทศและการเสียภาษี ชาวบ้านยังได้รับการจัดสรรที่ดินแปลงใหญ่และมีรายได้จากการทำฟาร์มสูงที่สุดแห่งหนึ่งในประเทศ อย่างไรก็ตาม พวกเขาอยู่ภายใต้ข้อจำกัด ความปลอดภัยของชาวบ้านเป็นสิ่งสำคัญสูงสุด เนื่องจากทหารเกาหลีเหนือสามารถข้ามพรมแดนมาได้และเคยเกิดขึ้นมาแล้ว ผู้มาเยือนที่ได้รับเชิญมายังหมู่บ้านต้องยื่นขอคุ้มกันทางทหารล่วงหน้าสองสัปดาห์ มีการเคอร์ฟิวและตรวจนับจำนวนคนในเวลา 23:00 น. ตามเวลาท้องถิ่น
## เศรษฐกิจ
การทำฟาร์มเป็นกิจกรรมทางเศรษฐกิจหลักของหมู่บ้าน โดยเฉพาะข้าวที่ขายภายใต้ตรา DMZ

## การศึกษา
หมู่บ้านยังมีโรงเรียนประถมศึกษาขนาดเล็กคือ โรงเรียนประถมศึกษาแทซ็องดง โรงเรียนแห่งนี้ซึ่งครั้งหนึ่งเคยมีกำหนดปิดตัวลงเนื่องจากการเปลี่ยนแปลงของประชากรในหมู่บ้าน ใน ค.ศ. 2011 เคยให้การศึกษาแก่เด็กทั้งหมด 30 คน ตั้งแต่ชั้นอนุบาลถึงประถมศึกษาปีที่ 6 โดยมีบัญชีรายชื่อรอคิวเข้าเรียนเนื่องจากเงินทุนและความเอาใจใส่ที่ได้รับจากรัฐบาลเกาหลีใต้ ณ ค.ศ. 2024 โรงเรียนมีนักเรียนชั้นละหกคน ส่วนใหญ่ถูกส่งมาจากนอกเขตปลอดทหาร

## เสาธง
ในทศวรรษ 1980 รัฐบาลเกาหลีใต้สร้างเสาธงสูง  ในแทซ็องดง ซึ่งชักธงชาติเกาหลีใต้ที่มีน้ำหนัก  ในสิ่งที่บางคน เรียกว่า "สงครามเสาธง" รัฐบาลเกาหลีเหนือตอบโต้ด้วยการสร้างเสาธงพันมุนจ็อมสูง  ในคีจ็องดง ห่างจากพรมแดนเกาหลีใต้ไปทางตะวันตกเพียง  โดยชักธงชาติเกาหลีเหนือขนาด 

## อ้างอิง

## แหล่งข้อมูลอื่น

หมวดหมู่:เขตปลอดทหารเกาหลี
หมวดหมู่:พาจู
หมวดหมู่:หมู่บ้านในประเทศเกาหลีใต้